
	讜讛讗讬讚谞讗 诇讗 注讘讚讬谞谉 讛讻讬. 讗诇讗 讻转讘讬谞谉 砖讟专 诪讗讜讞专 住转诪讗 讚诇讗 讻转讬讘 讗讬讞专谞讜讛讜 讜讻转讘谞讜讛讜 讜讻转讘讬谞谉 转讘专讗 注诇讬讬讛讜 讘砖注转 驻专注讜谉 讜讻转讘讬谞谉 讝诪谉 讘砖讜讘专 讜诇讗 讻转讘讬谞谉 诇讬讛 住转诪讗 讜诇讞讜专讘讗 讚专讘讬 讬讜住讬 诇讗 讞讬讬砖讬谞谉: 诇讛谞讱 讚讻转讘讬 讗拽谞讬讗转讗. 讻讜转讘讬 砖讟专 诪转谞讛 砖讗讬谉 讻转讜讘 讘讛谉 讗讞专讬讜转 讜诇讗 讗转讬 诇诪讬讟专祝 诪诇拽讜讞讜转 讗讬 谞诪讬 砖讟专 诪讻讬专讛 砖讻转讘 讘讛谉 讗讞专讬讜转 砖讚讬谞讜 诇讟专讜祝 诇拽讜讞讜转 诪砖注转 诪讻讬专讛 讚注讚讬诐 诪驻拽讬 诇讬讛 诇拽诇讗 讘诇讗 砖讟专 讻讚讗诪专讬谞谉 讘讞讝拽转 讛讘转讬诐 (诇注讬诇 讚祝 诪讗:) 讗诪专 专讘 讛诪讜讻专 砖讚讛讜 讘注讚讬' 讙讜讘讛 诪谞讻住讬诐 诪砖讜注讘讚讬诐 讜讻讚诪驻专砖 讛转诐 讟注诪讗 诪诇讜讛 讗讝讘讬谞讬 拽讗 专诪讬转 讻讜' 讛诇讻讱 讗讬 讬讚注讬转讜谉 讛讛讜讗 讬讜诪讗 讚讗拽谞讬转讜谉 讘讬讛 诪谉 讛谞讜转谉 诪转谞讛 讗讜 诪讜讻专 诪讻讬专讛 讻转讘讜 注讻砖讬讜 讗讜转讜 讛讬讜诐 砖谞转谞讛 讛诪转谞讛 讜讛诪讻讬专讛 讚讗讬讻讗 诇诪讬讞砖 砖诪讗 讗讞专讬 讻谉 谞转谞讛 诇讗讞专 砖诇讗 讻讚讬谉 (驻住拽) 讜讚讜拽讗 砖讟专讬 讗拽谞讬讬转讗 讗讘诇 砖讟专讬 讛诇讜讗讛 砖讬砖 讘讜 讗讞专讬讜转 诇讗 讬讻转讜讘 讗诇讗 讬讜诐 砖注讜诪讚 讘讜 注讻砖讬讜 讚讗''讻 讛讜讛 诇讬讛 诪讜拽讚诐 讜驻住讜诇 讚讗转讬 诇诪讬讟专祝 诇拽讜讞讜转 诪讝诪谉 讛讻转讜讘 讘砖讟专 砖诇讗 讻讚讬谉 讚诇注讜诇诐 讗讬谉 诇拽讜讞讜转 诪砖讜注讘讚讬诐 诇砖讜诐 讗讚诐 讻诇 讝诪谉 砖诇讗 谞讻转讘 砖讟专 注讚 砖讬拽讞讜 诪谉 讛诇讜讛 拽专拽注讜转 讗讞专 砖谞讻转讘 讛砖讟专 讛诪砖注讘讚 谞讻住讬讜 讛诇讻讱 讗讬 讻转讘讬 讬讜诪讗 砖谞注砖讬转 讛讛诇讜讗讛 讘砖讟专 讝讛 驻住讜诇 讛讜讗 讚讗转讬 诇诪讬讟专祝 诇拽讜讞讜转 砖诇拽讞讜 讘讬谉 讛讛诇讜讗讛 诇讻转讬讘转 讛砖讟专 讜讛诐 诇讗 谞砖转注讘讚讜 注讚 诇讗讞专 讻转讬讘转 讛砖讟专 讚注讚讬诐 讛讞转讜诪讬诐 注诇 讛砖讟专 讗讬谞讛讜 诪驻拽讬 诇讬讛 诇拽诇讗 讻讚讗诪专讬' 诇注谞讬谉 讛诇讜讗讛 讘讞讝拽转 讛讘转讬诐 讜诇拽讜讞讜转 砖诇拽讞讜 讗讞专讬 讻谉 讗讬谞讛讜 讛讜讗 讚讗驻住讬讚讜 讗谞驻砖讬讬讛讜 讗讘诇 诪拽诪讬 讻转讬讘转 讛砖讟专 砖驻讬专 讝讘讜谉 讜讗驻讬诇讜 谞讻转讘 讘讬讜诐 讜谞讞转诐 讘诇讬诇讛 讞砖讘讬谞谉 诇讬讛 诪讜拽讚诐 讜驻住讜诇 讚讛讗 诇讗 讗砖转注讘讜讚 诇拽讜讞讜转 讗诇讗 诪讬讜诐 讞转讬诪讛 讜讗讬诇讱 讜讗讬讛讜 讗转讬 诇诪讬讟专祝 诪讬讜诐 讻转讬讘转讜 砖诇讗 讻讚讬谉 讜讛讻讬 转谞谉 讘讛诪讘讬讗 讙讟 (讙讬讟讬抓 讚祝 讬讝.) 谞讻转讘 讘讬讜诐 讜谞讞转诐 讘诇讬诇讛 驻住讜诇 讜专讘讬 砖诪注讜谉 诪讻砖讬专 砖讛讬讛 专' 砖诪注讜谉 讗讜诪专 讻诇 讛讙讬讟讬谉 砖谞讻转讘讜 讘讬讜诐 讜谞讞转诪讜 讘诇讬诇讛 驻住讜诇讬谉 讞讜抓 诪讙讬讟讬 谞砖讬诐 讜讛转诐 诪驻专砖 讟注诪讗 诇注谞讬谉 讙讬讟讬 谞砖讬诐 诪讬讛讜 诇注谞讬谉 砖讗专 砖讟专讜转 诇讻''注 驻住讜诇讬谉: 驻住拽. 讗驻住 专讘讬谞讜 讞谞谞讗诇 驻讬专砖 讚讛讗 讚专讘讛 讘专 砖讬诇讗 砖诪注讬谞谉 诪讬谞讛 讚砖讟专讗 讚讻转讬讘 讘讛讛讜讗 讬讜诪讗 讚拽谞讜 诪讬谞讬讛 讜讘转专 讻诪讛 讬讜诪讬 讗住讛讬讚讜 注诇讬讛 讛谞讛讜 住讛讚讬 拽诪讗讬 砖驻讬专 讚诪讬 诪讚拽讗诪专 讗讬 讬讚注讬转讜 讬讜诪讗 讚讗拽谞讬转讜 讻转讘讜 讛讛讜讗 讬讜诪讗 讜讗祝 注诇 讙讘 讚讞转诪讬 注诇讬讛 讛讗讬讚谞讗 砖驻讬专 讚诪讬 讚诇讗 讗砖讻讞谉 讚讘注讜 讞转讬诪转 讛讛讜讗 讬讜诪讗 讗诇讗 讙讟 讗砖讛 讘诇讘讚 讚转谞谉 讘讙讟 谞讻转讘 讘讬讜诐 讜谞讞转诐 讘诇讬诇讛 驻住讜诇 讜讻谉 讛诇讻讛 讛讜讗 讻讱 驻专''讞 讗讱 诇讗 讬转讻谉 讗诇讗 讻诪讜 砖驻讬专砖转讬 讜讻讚驻讬' 诪转谞讬转讬谉 讚讙讬讟讬谉: 讻讬 讬转讘讬转讜 讘砖讬诇讬. 讜讗转诐 讻讜转讘讬谉 砖诐 讗讜转讛 讛注讬专 讘砖讟专讬 诪讻讬专讛 讗讜 砖讟专讬 讛诇讜讗讛 讗讜 砖讟专讬 诪转谞讛 讗讜 讝讻专讜谉 注讚讜转 讻转讘讜 讘转讜讱 讛砖讟专 诪拽讜诐 砖讗转诐 讬讜砖讘讬诐 砖诐 讘砖注转 讻转讬讘讛 讻诇讜诪专 讘诪拽讜诐 驻诇讜谞讬 讻转讘谞讜 讛讱 诪讛 砖专讗讬谞讜 讘诪拽讜诐 驻诇讜谞讬: 讘讛讬谞讬. 诪拽讜诐: 讛讗讬 诪讗谉 讚谞拽讬讟. 诪诇讜讛 讚谞拽讬讟 砖讟专 诪诇讜讛 讘专 诪讗讛 讝讜讝讬 讜讗诪专 诇讛诐 讻转讘讜 诇讬 转专讬 讘谞讬 讞诪砖讬诐 砖讻砖讬驻专注 诇讬 讛诇讜讛 讞诪砖讬诐 讝讜讝讬 讗拽专注 砖讟专讗 砖诇 讞诪砖讬诐 讜诇讗 讬讛讬讛 爪专讬讱 诇讻转讜讘 砖讜讘专 诇讗 讻转讘讬谞谉 砖诇讗 诪讚注转 讛诇讜讛: 诪''讟 注讘讜讚 专讘谞谉 诪讬诇转讗. 砖转拽谞讜 砖诇讗 讬砖转谞讛 砖讟专讜 诪讻诪讜转 砖讛讬讛 讚谞讬讞讗 诇讬讛 讻讜': 讻讬 讛讬讻讬 讚诇讬讻讜祝 讜诇驻专注讬讛. 讻砖讬驻专注谞讜 诇讜讛 诇诪诇讜讛 讞爪讬 讞讜讘讜 讬讻讜驻谞讜 诪诇讜讛 诇驻专讜注 诇讜 讛砖讗专 讻讬 讬讚讗讙 讛诇讜讛 驻谉 讬驻住讬讚 砖讜讘专讜 讜讬转讘注讛讜 诪诇讜讛 讻诇 讞讜讘讜: 讻讬 讛讬讻讬 讚诇讬驻讙讜诐 砖讟专讜. 讻砖讬驻专注 讞诪砖讬诐 讝讜讝 讛专讬 谞诪爪讗 砖讟专 砖讘讬讚 诪诇讜讛 驻讙讜诐 讜转谞谉 (讻转讜讘讜转 讚祝 驻讝.) 讛驻讜讙诪转 讻转讜讘转讛 诇讗 转驻专注 讗诇讗 讘砖讘讜注讛 讜讛''讛 诇讻诇 讛砖讟专讜转 讻讚讗诪专讬' 讘诪住讻转 砖讘讜注讜转 讜讻讬 诪讛 讘讬谉 讝讛 诇驻讜讙诐 砖讟专讜 讻讜' 讘驻' 砖讘讜注转 讛讚讬讬谞讬谉 (讚祝 诪讗.): 讻讬 讛讬讻讬 讚诇讗 诇讬驻讙讜诐 砖讟专讜. 讗讱 讻砖讬驻专注谞讜 讞诪砖讬诐 讝讜讝 讬讞讝讬专 诇讜 砖讟专 砖诇 讞诪砖讬诐 讜谞砖讗专 讘讬讚讜 砖讟专 砖诇 讞诪砖讬诐 砖谞讬 砖诇诐: 讗诪专 专讘 讗砖讬 讛讗讬 诪讗谉 讚谞拽讟 砖讟专. 诪诇讜讛 讘专 诪讗讛 讝讜讝讬 讜讗诪专 诇讛讜 诇住驻专讬 讻转讜讘讜 讞讚 讘专 讞诪砖讬诐 诪讛讛讜讗 讝诪谉 专讗砖讜谉 砖讛专讬 驻专注 诇讬 讛诪讜转专 讜拽专注讜 砖讟专 讝讛 诇讗 讻转讘讬谞谉 诇讬讛 砖讟专 讗讞专讬谞讗 诇讗 诪讝诪谉 专讗砖讜谉 讜讻诇 砖讻谉 诪讝诪谉 讝讛 砖诇 讬讜诐 讻转讬讘讛 讜讗讬诇讱 砖诪讗 砖讟专 驻专讜注 讛讜讗 讝讛 讜讬砖 诇讜 砖讜讘专 诇诇讜讛 注诇讬讜 讜讬讜爪讬讗 讛诪诇讜讛 注诇讬讜 砖讟专 砖诇 讞诪砖讬诐 讜讬讗诪专 讞讜讘 讗讞专 讛讜讗 讝讛 砖讛诇讜讬转讬 诇讱 驻注诐 讗讞专转: 诪转谞讬' 讛专讬 注砖讬专 讗讜诪专 诇注谞讬 讻讜'. 讜讗驻讬' 诇诪讗谉 讚讗诪专 讘驻专拽 拽诪讗 (诇注讬诇 讚祝 讬讙.) 讚讗讬转 讚讬谞讗 讚讙讜讚 讗讜 讗讙讜讚 砖讗谞讬 讛讻讗 讚讙讜讚 讗讬讻讗 讗讙讜讚 诇讬讻讗 讜讛讻讬 诪转专抓 诇讛 讛转诐: 拽讞 诇讱 注讘讚讬诐. 讚讘讛讛讬讗 讞讝拽讛 砖讛谞讬讞讜 讗讘讬讜 讬讛讬讛 诇注讜诇诐 讜诇讗 讬谞讬讞讜 诇讜 诇讛专讘讜转 讜诇讛讘讬讗 讘谞讬 讗讚诐 讘诪专讞抓 讗诇讗 诪讘谞讬 讘讬转讜: 讗讬谞谉 讬讻讜诇讬谉 诇讛讜爪讬讗 砖讟专 讞讜讘 讝讛 注诇 讝讛. 砖讬讻讜诇 讛诇讛 诇讟注讜谉 砖讟专 讝讛 砖讘讬讚讱 讗谞讬 讛讞讝专转讬讜 诇讱 讻砖讛讞讝专转 诇讬 诪诪讜谉 砖诇讜讬转 讘讜 诪诪谞讬: 讜诇讗 讗讞专 讬讻讜诇 诇讛讜爪讬讗. 注诇 讗讞讚 诪讛诐 讚讻诇 讞讚 诪爪讬 诪讚讞讬 诇讬讛 讗爪诇 讞讘讬专讜 讗讗''讻 讬砖 注讚讬诐 讘讚讘专 砖诪注讬讚讬谉 讝讛 诇讜讛 诪讝讛 讗讘诇 诪谉 讛砖讟专 讗讬谉 讬讻讜诇讬谉 诇讛讘讬讗 专讗讬讛: 谞诪爪讗 诇讗讞讚 讘讬谉 砖讟专讜转讬讜 讻讜'. 讘讙诪' 驻专讬讱 注诇讛 诪专讬砖讗 讜诪驻专砖 诇讛 砖驻讬专: 讻讬爪讚 讬注砖讜. 讗诐 专讜爪讬诐 诇诇讜讜转 讝讛 诪讝讛 讗讜 诪讗讬砖 讗讞专 讗讜 诇拽谞讜转 拽专拽注: 讬砖诇砖讜. 讗讘讬 讗讘讬讜 讜讬讻转讜讘 讬讜住祝 讘谉 砖诪注讜谉 讘谉 讬注拽讘 讜讝讛 讬讻转讜讘 讬讜住祝 讘谉 砖诪注讜谉 讘谉 谞驻转诇讬: 诪砖讜诇砖讬诐. 砖砖诪讜转讬讛谉 讜砖诪讜转 讗讘讬讛谉 讜砖诪讜转 讗讘讬 讗讘讬讛谉 砖讜讬谉: 讬讻转讘讜 住讬诪谉. 讬讜住祝 讘谉 砖诪注讜谉 砖讛讜讗 讙讜抓 讗讜 诇讘谉 讗讜 讙讬讞讜专 诇讜讛 诪讬讜住祝 讘谉 砖诪注讜谉 砖讛讜讗 讗专讜讱 讗讜 砖讞讜专: 讜讗诐 讛讬讜 住讬诪谞讬讛谉. 砖讜讬谉: 讬讻转讘讜 讻讛谉. 讗诐 讗讞讚 诪讛谉 讻讛谉 讬讻转讘讜 讬讜住祝 讻讛谉 诇讜讛 诪讬讜住祝 讬砖专讗诇: 讙诪' 讛讛讜讗 砖讟专讗 讚谞驻拽 诇讘讬 讚讬谞讗 讚专讘 讛讜谞讗. 讜讛讬讛 诪讜讞讝拽 讘讜 讗讚诐 讗讞讚 砖讛讬讛 讟讜注谉 驻诇讜谞讬 讘谉 驻诇讜谞讬 讛讻转讜讘 讘讝讛 讛砖讟专 讻转讘讜 讜讞转诪讜 讜诪住专讜 诇讬 诇驻讬 砖讛诇讜讬转讬讜 讻讱 讜讻讱 诪诪讜谉 讜讻讚转谞谉 诪转谞讬转讬谉 讘驻讬专拽讬谉 (讚祝 拽注讛:) 讛讜爪讬讗 注诇讬讜 讻转讘 讬讚讜 砖讛讜讗 讞讬讬讘 诇讜 讙讜讘讛 诪谞讻住讬诐 讘谞讬 讞讜专讬谉 讜讗转 砖诪讬 诇讗 讛讜爪专讱 诇讻转讜讘 砖讛专讬 诪住专讜 诇讬 讜讻转讘 诇讬 诪诪讱 讻诇讜诪专 诪诪讬 砖诪讜讞讝拽 讘砖讟专:




转讜住驻讜转




	讗讬 讬讚注讬转讜 讬讜诪讗 讚讗拽谞讬转讜 讘讬讛 讻转讜讘讜. 讘砖讟专讬 讗拽谞讬讬转讗 讚讜拽讗 讗讘诇 讘讛诇讜讗讜转 诇讗 诪讬讬专讬 讻讱 驻讬专砖 专砖讘''诐 讜讗讜诪专 专''讬 讚诇讗 砖谞讗 讘诪讻专 诇讗 砖谞讗 讘诪转谞讛 诪讬讬专讬 讚讗驻讬诇讜 讘砖讟专讬 诪拽讞 讜诪诪讻专 诪砖讻讞转 诇讛 讻讙讜谉 讚讻转讘讬 诪讚注转) 注讚讬诐 讚诇诇拽讜讞讜转 诇讬讻讗 讛讻讗 驻住讬讚讗 讻诇诇 讚讬砖 拽讜诇 诇诪拽讞 讜诪诪讻专 讜诇讬讻讗 诇诪讬讞砖 诇诪讬讚讬: 讻转讘讜 讘砖讬诇讬. 讛讬谞讬 讜砖讬诇讬 拽专讜讘讜转 讝讜 诇讝讜 诇讛讻讬 谞拽讟 诇讛讜 砖讗驻讬诇讜 讘砖转讬 注讬讬专讜转 拽专讜讘讜转 讝讜 诇讝讜 讻转讘讜 注诇 砖诐 讛注讬专 砖转注诪讚讜 讘讛 讘砖注转 讻转讬讘讛 讜讙诐 讛讬讜 专讙讬诇讬谉 转讚讬专 诇讛讬讜转 讘讛讬谞讬 讜砖讬诇讬 讜讛讻讬 讗诪专讬谞谉 讘讘讬爪讛 (讚祝 讻讛: 注''砖) 讛讜讬 诪讻转驻讬 诇讛 讘砖讘转讗 讚专讬讙诇讗 诪砖讬诇讬 诇讛讬谞讬 讜诪讛讬谞讬 诇砖讬诇讬: 注讘讬讚讜 诇讬讛 转专讬 砖讟专讬 讻讜' 诪讗讬 讟注诪讗 讻讜'. 转讬诪讛 讗诪讗讬 诇讗 拽讗诪专 讚驻专讜注 讛讜讗 讻讚讗诪专 专讘 讗砖讬 讘住诪讜讱 讜讗讜诪专 专''讬 讚讛讻讗 诪讬讬专讬 讗驻讬' 讬讚注讬谞谉 砖讗讬谞讜 驻专讜注:




专讘讬谞讜 讙专砖讜诐

讜讛讗 讛讗讬讚谞讗. 讚注讘讚讬谞谉 砖讟专 诪讗讜讞专 讜讻转讘讬 转讘专讗 讜诇讗 讻转讘讬 讘住转诪讗 讗诇讗 讻转讘讬 讘讛讜 讝诪谉 讜诇讗 讞讬讬砖讬谞谉:



讗诪专 诇讬讛 专讘谞谉 转拽讜谞讬 转拽讬谞讬. 讻谞讙讚 讛专诪讗讬 讜诇讻转讜讘 砖讜讘专 讘住转诐 诪讗谉 讚注讘讚 讛讻讬 注讘讬讚. 讗讬谉 讬讻讜诇 讛诪诇讜讛 诇讞讝讜专 讜诇讙讘讜转 诪诪谞讜 讻诇讜诐 讜诪讗谉 讚诇讗 注讘讬讚 讛讻讬 砖讜讘专讜 讘住转诐 讗诐 讛诪诇讜讛 专诪讗讬 讛讜讗 讬讻讜诇 诇讞讝讜专 讜诇讙讘讜转 讚讗讬讛讜 讚讗驻住讬讚 讗谞驻砖讬讛 讚讗讬讘注讬 诇讬讛 诇诪讻转讘 砖讜讘专讜 讘住转诐 讻讚转拽讬谞讜 专讘谞谉:



讻讬 拽讬讬诪讬转讜 讘砖讬诇讬. 砖诐 诪拽讜诐 讜讗转诐 专讜爪讬诐 诇讻转讜讘 讘讗讬讝讛 诪拽讜诐 谞讻转讘 讛砖讟专 讻转讘讜 砖谞讻转讘 讘砖讬诇讬:



讜讗注"讙 讚诪住讬专谉 诇讻讜 诪讬诇讬 讘讛讬谞讬. 讻诇讜诪专 讗注"讙 讚讘讛讬谞讬 讛讬转讛 讛讛诇讜讗讛 讜砖诐 诪住专讜 诇讻诐 讛诪注砖讛 砖转讛讬讜 注讚讬诐 讘讚讘专 讜讗诐 诇讗 讛住驻拽转诐 诇讻转讜讘 砖诐 讛砖讟专 讻转讘讜 砖谞讻转讘 讘砖讬诇讬 讜诇讗 讘讛讬谞讬 讚诇讗 诪讬讞讝讜 讻砖讬拽专讗 讜讻谉 讻讬 拽讬讬诪讬转讜 讘讛讬谞讬 讻讜':



砖讟专讬 讗拽谞讬讬转讗. 砖讜诐 诪砖讟专 砖讬砖 讘讜 拽谞讬谉:



讜讗讬 诇讗. 讚诇讗 讘注讬转讜 诇诪讻转讘 诪讬讜诪讗 讚拽讬讬诪讬转讜 讜转专爪讜 诇讻讜讜谉 讘讗讜诪讚谉 讚注转讗 讗转 讛拽谞讬谉 讜诇讗 讬讚注讬转讜 讘讘专讜专 讗讬诪转 讛讜讛 讜转讻转讘讜 讘转专 讗讜诪专 诪讬讞讝讜 讻砖拽专讗:



谞讬讞讗 诇讬讛 诇诪诇讜讛 讜谞讬讞讗 诇讬讛 诇诇讜讛. 讚诇讗 诇讬讛讜讬 讗诇讗 讞讚 砖讟专讗 谞讬讞讗 诇讬讛 诇诇讜讛 讚诇讬驻讙讜诐 砖讟专讗 讚诪诇讜讛 讚讻讬讜谉 讚诇讬转 诇讬讛 讗诇讗 讞讚 砖讟专 讜驻专注 诪诪谞讜 讞爪讬讜 谞诪爪讗 讛砖讟专 驻讙讜诐 讚讗讬谉 讬讻讜诇 讛诪诇讜讛 诇讬驻专注 诪诪谞讜 注讜讚 讗诇讗 讘砖讘讜注讛 讻讚转谞谉 讛驻讜讙诐 讗转 砖讟专讜 诇讗 谞驻专注 讗诇讗 讘砖讘讜注讛:



讜谞讬讞讗 诇讬讛 诇诪诇讜讛. 砖讬讛讗 诇讜 砖讟专 讗讞讚 讙讚讜诇 砖讗诐 驻专注 诇讜 讛诇讜讛 讞爪讬讜 讜讝讛 讻讜转讘 诇讜 砖讜讘专 注诇 讞爪讬讜 讜讻讬讜谉 讚讬砖 讘讬讚 讛诪诇讜讛 注讚讬讬谉 砖讟专讜 砖诇诐 讬讻讜祝 讛诇讜讛 讗转 注爪诪讜 讜讬诪讛专 诇驻专讜注 诇讜 讛讻诇 砖诪转讬专讗 砖诪讗 讬讗讘讚 砖讜讘专讜 讜讬讜爪讬讗 讛诇讛 讗转 砖讟专讜 讜讬讗诪专 砖诇讗 驻专注 诇讜 注讚讬讬谉 讻诇讜诐:



谞讬讞讗 诇讬讛 诇诪诇讜讛 讚诇讗 诇讬驻讙讜诐 砖讟专讬讛. 砖讗诐 驻专注 讛讗讞讚 讛砖谞讬 诇讗 讬驻专注 诪诪谞讜 讻诇讜诐 讜诇讗 讬驻讙讜诐 讜讙讜讘讛 诪诪谞讜 讘诇讗 砖讘讜注讛:



讜谞讬讞讗 诇讬讛 诇诇讜讛. 讛讜讗讬诇 砖讗讬谉 讛讞讜讘 砖诇讜 讻讜诇讜 讘砖讟专 讗讞讚 讗诐 驻专注 诇讜 讛讗讞讚 诪讞讝讬专 诇讜 讗讜转讜 砖谞驻专注 讻讜诇讜 讜讗讬谉 讘讬讚讜 讗诇讗 砖讟专 讗讞专 砖诇讗 谞驻专注 诪诪谞讜 讻诇讜诐 讜讗讬谉 讬讻讜诇 诇讻讜驻讜 讜诇讛驻讞讬讚讜 砖讬转讘注 诪诪谞讜 讬讜转专 诪诪讛 砖讞讬讬讘 诇讜 砖讛专讬 讛讞讝讬专 诇讜 讛砖讟专 讛驻专讜注 讜诇讗 谞砖讗专 讘讬讚讜 讗诇讗 讗讜转讜 砖注讚讬讬谉 诇讗 驻专注 诪诪谞讜 讻诇讜诐:



讜讗诪专 砖讜讬讛 谞讬讛诇讬讛 讞讚 讘专 讞诪砖讬谉. 砖诪讜讞诇 讛讞爪讬:



诇讗 诪砖讜讬谞谉. 诪讗讬 讟注诪讗 讚讗诪专 讛讗讬 诇讜讛 驻专注讬讛 讻讜诇讬讛 讜讗诪专 诇讬讛 讛讘 诇讬 砖讟专讬 砖驻专注转讬讱 讜讗诪专 讗讬专讻住 讻讜' 讜讗诪专 诇讬讛 讛讗 讗讞专讬谞讗 讛讜讗 讜讬注专讬诐 讻讚讬 砖诇讗 讬讻讬专讜讛讜:



驻讬住' 注砖讗谉 讗讘讬讛谉 讛讗讬 诪专讞抓 讜讘讬转 讛讘讚 诇砖讻专. 讻讚讬 诇讛砖讻讬专谉 诇讬讟讜诇 诪讛谉 砖讻专 专讞讬爪讛 讜砖讻专 讚专讬讻讛 讬讻讜诇 讛注谞讬 诇讻讜驻讜 诇注砖讬专 砖讬砖讻讬专 讗讜转诐 讜讬讞诇拽讜 讛砖讻专 诇讗诪爪注:



注砖讗谉 讗讘讬讛谉 诇注爪诪讜. 讜诇讗 诇讛砖讻讬专谉 诇讗讞专讬诐 讬讻讜诇 讛注砖讬专 诇讻讜驻讜 诇注谞讬 砖诇讗 诇讛砖讻讬专谉 讗诇讗 讗讜诪专 诇讜 诇注谞讬 拽讞 诇讱. 讻诇讜诪专 讻讚专讱 砖讗讘讬谞讜 讛讬讛 注讜砖讛 诇注爪诪讜 讜诇讗 讛讬讛 诪砖讻讬专:



讗谞讬 驻诇讜谞讬 讘谉 驻诇讜谞讬 诇讜讬转讬 诪诪讱 住转诐. 讜诇讗 讛讬讛 讻转讜讘 砖诪讜 砖诇 诪诇讜讛:



讬砖诇砖讜. 讬讻转讜讘 讻诇 讗讞讚 砖诪讜 讜砖诐 讗讘讬讜 讜砖诐 讝拽谞讜 砖诪讗 砖诪讜转 讝拽谞讬诐 讗讬谞诐 砖讜讬谉 讜讘讻谉 讬讞拽专 讛讚讘专:



讜讗诐 讛讬讜 诪砖讜诇砖讬谉 讬讻转讜讘 诇讜 住讬诪谉 讛诪砖驻讞讛. 讜讗诐 讛讬讛 住讬诪谞诐 砖讜讛 讬讻转讜讘 讻讛谉 讗诐 讗讞讚 诪讛谉 讻讛谉 讬讻转讜讘 驻诇讜谞讬 讻讛谉. 讜讗诐 讬砖 讘讗讞讚 诪讛谉 住讬诪谉 讗讞讚 讗讜 讗专讜讱 讗讜 讙讜抓 讗讜 砖讞讜专 讬讻转讜讘 讗讜转讜 住讬诪谉. 拽转谞讬 诪讬讛转 诪转谞讬' 讜诇讗 讗讞专 讬讻讜诇 诇讛讜爪讬讗 砖讟专 讞讜讘 注诇 讗讞讚 诪讛谉 讛讗 讗讞讚 诪讛谉 注诇 讗讞专讬诐 讬讻讜诇 诇讛讜爪讬讗 讜讗诪讗讬 诇讬讞讜砖 诇谞驻讬诇讛. 讜诇讬诪讗 诇讬讛 诇讜讛 诇讗 诪诪讱 诇讜讬转讬 讗诇讗 诪讞讘讬专讱 讜谞驻诇 诪诪谞讜 讜诪爪讗转 讗讜转讜 讜讻谉 谞诪讬 谞讬诪讗 诇讗讬讚讱 讗诇讗 砖"诪 诪讚讛谉 注诇 讗讞专讬诐 讬讻讜诇讬谉 诇讛讜爪讬讗 讜诇讗 诪爪讬 诇讬讛 诇诪讬诪专 诪讞讘讬专讱 谞驻诇 砖"诪 讚诇谞驻讬诇讛 诇讗 讞讬讬砖讬谞谉:





专诪讘"谉

讻讬 拽讬诪讬转讜 讘砖讬诇讜 讻转讜讘讜 讘砖讬诇讜 讚诇讗 诇讬转讞讝讬 讻砖拽专' . 讜讗注"讙 讚讗诪专讬 讘注诇诪讗 诇诪讬讞讝讬 讻砖拽专讗 诇讗 讞讬讬砖讬谞谉 讻讚讗讬' 讘诪住讻转 讙讬讟讬谉 (讻讜,讘), 讛讻讗 砖讗谞讬, 讚讗讬 诇讗 讻转讘讬 讚讜讻转' 讚拽讬讬诪讬 讘讬讛 砖拽专讗 讛讜讗, 讜讗讬谉 讻诇 讛砖拽专讬' 讚讜诪讬谉 讝讛 诇讝讛. 



 讜讛讗 讚讗诪专讬' 讻讬 讻转讘讬转讜 砖讟专 讗拽谞讬讗转讗 讻转讜讘讜 讬讜诪讗 讚拽谞讬转讜 讘讬讛. 诪讜住讻诐 讜讬讚讜注 讛讜讗 讘讚讘专讬 讛讙讗讜谞讬诐, 讜专' 住驻专讚 讝"诇 砖讘讻诇 砖讟专 砖讬砖 讘讜 拽谞讬谉 讗诐 讻讜转讘讬谉 讬讜诐 讛拽谞讬谉 讗讬谉 讞讜砖砖讬谉 讘讻讱 诇讛拽讚诪' 砖诪砖注' 拽谞讬谉 讬爪讗 讛拽讜诇 讜谞砖转注讘讚讜 讛谞讻住讬诐 讜讚诪讬讗 讛讗 诪讬诇转' 诇讛讛讬讗 讚诪爪讬注讗 (讟"讝 讘') 讘砖讟专讬 讛拽谞讗讛 讚讛讗 砖注讘讚 谞驻砖讬讛 讗诇讗 砖谞讻转讘 讘讬讜诪讜, 讜讻讬 转谞谉 (讙讬讟讬谉 讬讝,讗) 谞讻转讘 讘讬讜诐 讜谞讞转诐 讘诇讬诇讛 驻住讜诇, 讘讙讬讟讬 谞砖讬诐 讜讘砖讟专讬 讗讬谉 讘讜 讘讬转 诪讬讞讜砖, 讜讻讱 驻讬' 砖讟专讬 讗拽谞讬讗转讗 讘讻诇 诪拽讜诐 砖讟专 砖讬砖 讘讜 拽谞讬谉 讘讬谉 砖诇 诪诇讜讛 讘讬谉 砖诇 诪拽讞 讜诪诪讻专 讜诪转谞讜转 讜诇讗 砖讟专讬 诪转谞讛 讘诇讗 讗讞专讬讜转.
讜砖诪注 诪讬谞讛 讚拽谞讬谉 讘诇讗 砖讟专 讟讜专祝 诪谉 讛诪砖讜注讘讚讬谉 讜诪讻讗谉 住诪讻讜 讛诪讞讘专讬诐 诇讜诪专 注讚 砖讗讬谞讜 讬讻讜诇 诇讜诪专 驻专注转讬 讘砖讟专. 
讜讛讜讬 讬讜讚注 讚讻讬 讻转讘讬 讬讜诪讗 讚拽谞讜 讘讬讛 讻转讘讬 讚讜讻转讗 讚拽谞讬 讘讬讛 讚讗讬 讻转讘讬 讚讜讻转' 讚拽讬讬诪讬 讘讬讛 讘讬讜诪讗 讚讻转讬讘 诪讬讞讝讬 讻砖讬拽专讗 讜讻砖讗诪专讜 讻转讜讘讜 讘砖讬诇讬 讜讗注"讙 讚诪住讬专谉 诇讻讜 诪讬诇讬 讘讛讬谞讬 讘讻讜转讘讬谉 讬讜诐 讛讻转讬讘讛 讗诪专讜, 讻谉 谞专讗讛 诇讬. 



转专讬 讘专 讞诪砖讬谉 讞诪砖讬谉 诇讗 诪砖讜讬谞谉 诇讬讛. 驻讬' 讗诐 讘讗 讛讗讞专 诇驻谞讬谞讜 讜诇讗 专爪讛 讗讬谉 讻讜转讘讬谉 注诇 讻专讞讜 砖讬砖 诇讜 讟注谞讛 讻讚诪驻' 讜讗讝讬诇 讜讛"讛 讗诐 讗讬谞讜 诇驻谞讬谞讜 砖讗讬谉 讻讜转讘讬谉 讜诪讜讚讬注讬谉 讗讜转讜 讗注"驻 砖讘讜讚讗讬 诇讗 谞驻专讟 讜讗"爪 谞讜' 讗诐 讬砖 诇讞讜砖 诇驻专注讜谉 讚讛转诐 讗讬讻讗 讟注谞讛 诪注诇讬讬转讗 诪砖讜诐 转讘专讗 讻讚诇拽诪谉 讜讻谉 讗驻' 讘讬讚讜注 砖诇讗 谞驻专注 讗诐 讗讬谉 诪讜讚讬注讬谉 讗讜转讜 诇诇讜讛 讬砖 诇讞讜砖 诇讞讜专讘讗 诪砖讜诐 砖讜讘' , 讜讗诇讜 诇讗 讛讜爪专讱 专讘讗 诇讟注诐 砖驻讬' 讘讙诪'.
讜讚讗诪专 专讘 讗砖讬 讛讗讬 诪驻专注 驻专注讬' 诪砖诪注 诪讬谞讛 讚讗讬 诇讗 驻专讟讬讛 诪砖讜讬谞谉 诇讬讛, 讜诪讬讛讜 爪专讬讱 诇讛讜讚讬注讜 诇诇讜讛 讚讗讬 诇讗 谞驻讬拽 诪讬谞讛 讛讗讬 讞讜专讘讗 注爪诪讛 诇讻砖讬驻专注谞讜. 讜讘驻专"讞 讝"诇 诪讜讞诇驻转 讛砖讟讛, 砖讻讱 讻转讘 - 讗诪专 专讘讗 诪讗谉 讚谞拽讬讟 砖讟专讬 讘拽' 讝讜讝讬 讜讗诪专 诇讘讬 讚讬谞讗 砖讜讬讜' 谞讛诇讬 转专讬 讘专 讞诪砖讬谉 讞诪砖讬谉 讝讜讝讬 讗讜 谞拽讬讟 转专讬 砖讟专讬 讘谞' 讝讜讝讬 讜讗诪专 砖讜讬诇讜谉 诇讬 讘专' 讝讜讝讬 拽' 诇讗 诪砖讜讬谞谉 诇讬讛 诇讗 讝讛 讜诇讗 讝讛 诪"讟 讚讬诇诪讗 驻专讟讬讛 讜讻讜' 诇驻讬讻讱 讗讬谉 讻讜转讘讬谉 讚讞讬讬砖讬谞谉 诇专诪讗讬, 讜讛讬讬谞讜 讟注诪讗 讚讛谞讬 讻讜诇讛讜.





专砖讘"讗

讛讗 讚讗诪专讬谞谉: 讻转讜讘讜 讛讬谞讬 讜讗祝 注诇 讙讘 讚诪住专讜 诇讻讜 诪讬诇讬 讘砖讬诇讬. 讚讜拽讗 讘砖讻讜转讘 诪拽讜诐 讛讻转讬讘讛 讜诇讗 诪拽讜诐 砖谞诪住专讜 诇讛诐 诪讬诇讬, 讜讻讜转讘讬谉 讻谉 讗诪专 诇谞讜 驻诇讜谞讬 讜讻转讘谞讜 讘讛讬讟谞讬, 讗讘诇 讗诐 讻讜转讘讬谉 诪拽讜诐 砖谞诪住专讜 诪讬诇讬 砖诐 讻讜转讘讬谉 讗诪专 诇谞讜 驻诇讜谞讬 讗讜 拽谞讬谞讜 诪驻诇讜谞讬 讘砖讬诇讬 讜讻转讘谞讜 讜讞转诪谞讜 讜谞转谞谞讜 诇驻诇讜谞讬. 讜讻谉 诪讛 砖讗诪专讜 讘砖讟专讬 讗拽谞讬讬讗转讗, 诇注讜诇诐 讻砖讻讜转讘讬谉 讬讜诐 砖拽谞讜 讘讜 住讜诪讻讬谉 讛讻转讬讘讛 诇讗讜转讜 讬讜诐 讜讻讜转讘讬谉 拽谞讬谞讜 诪驻诇讜谞讬 讘讬讜诐 驻诇讜谞讬 讜讻转讘谞讜 讜讞转诪谞讜 讜谞转谞谞讜 诇驻诇讜谞讬, 讜讻砖讻讜转讘讬谉 讬讜诐 砖注讜诪讚讬谉 讘讜 住讜诪讻讬谉 讛讻转讬讘讛 诇讗讜转讜 讬讜诐 讜讻讜转讘讬谉 拽谞讬谞讜 诪驻诇讜谞讬 讜讻转讘谞讜 讜讞转诪谞讜 讘讬讜诐 驻诇讜谞讬 讜谞转谞谞讜 诇驻诇讜谞讬, 讜讗讬 诇讗 诪讬讞讝讬 讻砖拽专讗.



讻转讜讘讜 讬讜诪讗 讚拽讬讬诪讬转讜 讘讬讛. 驻讬专砖 专"讞 讝"诇: 讜讻转讜讘讜 讗讞专谞讜讛讜 讜讻转讘谞讜讛讜. 讜谞专讗讛 砖讻谉 注讬拽专, 诪砖讜诐 砖讜讘专, 讚诇注转讬诐 讗讬谞谉 讻讜转讘讬谉 砖讜讘专 住转诐 讜讻讚讗诪专 诇讛讜 专讘 [住驻专讗] 讜专' 讗讘讗 诇住驻专讬讛.



讻讬 讻转讘讬转讜 砖讟专讬 讗拽谞讬讬转讗. 驻讬专砖 专"砖 讝"诇 砖讟专讬 讛拽谞讗转 拽专拽注, 讻诇讜诪专, 砖讟专讬 诪转谞讛, 讚诇讬转 讘讛讜 讗讞专讬讜转, 讜诇驻讬' 讗讬谉 诇讞讜砖 讗诐 讻转讘讜 讬讜诐 砖拽谞讜 讘讜, 讗讘诇 讘砖讟专讬 讛诇讜讗讛 讜讘砖讟专讬 诪拽讞 砖讬砖 讘讛谉 讗讞专讬讜转, 诇讗, 诪砖讜诐 讚讗转讬 诇诪讬讟专祝 诇拽讜讞讜转 诪讝诪谉 讛砖讟专 砖诇讗 讻讚讬谉, 讚讗讬谉 拽讜诇 讬讜爪讗 注讚 砖注转 讻转讬讘讛. 讜讝讜 讛讬讗 砖砖谞讬谞讜 讘讙讬讟讬谉 (讬讝, 讗) 谞讻转讘 讘讬讜诐 讜谞讞转诐 讘诇讬诇讛 驻住讜诇, 讜诇讗 谞讞诇拽讜 砖诐 讞讻诪讬诐 讗诇讗 讘讙讬讟讬 谞砖讬诐 讚讜拽讗, 讗讘诇 讘砖讗专 砖讟专讜转 诪讜讚讜. 讜讗讬谞讜 诪讞讜讜专, 讚讻诇 拽谞讬谉 讘砖注转讜 讬砖 诇讜 拽讜诇, 讜诪砖注转 拽谞讬谉 砖注讘讚 谞驻砖讬讛. 讜讻谉 驻讬专砖 专砖"讬 讝"诇 讘驻专拽 拽诪讗 讚诪爪讬注讗 讘砖诪注转讗 讚诪爪讗 砖讟专讬 讞讜讘 (讬讙, 讗) 讜讻谉 驻讬专砖 讻讗谉 专"讞 讝"诇 讜注讬拽专. 讜讛讻讗 砖讟专 砖讬砖 讘讜 拽谞讬谉 拽讗诪专, 讜讗讬 诇讗, 诪讞讝讬 讻砖拽专讗, 讜诇诪讬讞讝讬 讻砖讬拽专讗 讞讬讬砖讬谞谉. 讜诪讬讛讜 讬砖 诪拽讜诪讜转 讚诇讗 讞讬讬砖讬谞谉, 讜讻讘专 讻转讘转讬讛 讘驻专拽 讛讗砖讛 砖谞转讗诇诪谞讛 讙讘讬 砖诇砖讛 砖讬砖讘讜 诇拽讬讬诐 讗转 讛砖讟专 (讻转讜讘讜转, 讻讗, 讘) 讘住讬讬注转讗 讚砖诪讬讗.



 诪转谞讬': 注砖讗谉 诇注爪诪讜 讛专讬 讛注砖讬专 讗讜诪专 诇注谞讬 拽讞 诇讱 注讘讚讬诐 讜讻讜'. 驻讬专讜砖, 讚讜拽讗 拽讗诪专 拽讞 诇讱, 讜讗诐 讗讬谉 诇讜 讛专讬 讛注砖讬专 讗讜讻诇 讜讞讚讬. 讜注诇 讚讘专 讝讛 砖谞讗讜讛 讻[讗]谉, 砖讛讬讗 讚讜诪讛 讘讝讛 诇诪讛 砖砖谞讬谞讜 (诇注讬诇 讘讘讗 讘转专讗 拽注, 讘) 谞诪爪讗 讝讛 爪专讬讱 诇砖诪讜专 砖讜讘专讜 诪谉 讛注讻讘专讬诐, 讜诇讜诪专 讚讗讬谉 讻讜转讘讬谉 砖讜讘专 讜讬讗讻诇 讛诇讛 讜讞讚讬, 讜讻谉 讻转讘 讛专讘 讗诇驻讗住讬 讝"诇 讘讛诇讻讜转. 讜诪讻讗谉 砖讗讬谉 专砖讗讬 讛注谞讬 诇讜诪专 诇注砖讬专 诇讞诇讜拽 注诪讜 讘讬诪讬诐 讜讛讜讗 砖讬砖讻讬专 讘讬讜诪讜 诇讗讞专讬诐, 讻诪讜 砖讻转讘 讛专"讝 讛诇讜讬 讝"诇. 讜讘讛讚讬讗 砖谞讜 讘转讜住驻转讗 讻讗谉 (驻讬"讗 讛"讜): 讛讗讞讬诐 砖讛谞讬讞 诇讛诐 讗讘讬讛诐 诪专讞抓 讗' 注谞讬 讜讗' 注砖讬专 诇讗 讬讗诪专 注谞讬 诇注砖讬专 讛专讬谞讬 诇讜拽讞 讻谞讙讚讱 诪谉 讛砖讜拽 讜诪专讞抓 讗诇讗 讗诪专 诇讜 讗诐 讬砖 诇讱 讘讜讗 讜讛专讞抓 讜讛讜爪讗讛 诪谉 讛讗诪爪注. 注讚 讻讗谉.

讜诇诪讚转 砖讝讛 砖讗诪专讜 讻讬 拽讬讬诪讬转讜 讘砖讬诇讬 讜讻讜' 驻讬专讜砖讜 讘讬谉 讘砖讟专讬 讗拽谞讬讗转讗 讘讬谉 讘砖讟专讬 讚诇讗讜 讗拽谞讬讗转讗 讜诪"诪 讬砖 诪驻专砖讬诐 讗讜转讛 讚讜拽讗 讘砖讟专讬 讚诇讗讜 讗拽谞讬讬转讗 砖谞诪爪讗 讛砖注讘讜讚 诪砖注转 讛讻转讬讘讛 讗讘诇 讘砖讟专讬 讗拽谞讬讬转讗 讛讜讗讬诇 讜讛讝诪谉 谞讻转讘 诪讬讜诐 讛拽谞讬谉 讗祝 讛诪拽讜诐 谞讻转讘 讗讜转讜 砖拽谞讜 讘讜 讜讗讬谉 讛讚讘专讬诐 谞专讗讬谉:



诪讬 砖讬砖 诇讜 注诇 讞讘专讜 砖讟专 讘诪谞讛 讜讘讗 诇住讜驻专 诇注砖讜转 诇讜 诪诪谞讛 砖谞讬诐 讘谞讬 讞诪砖讬诐 讞诪砖讬诐 讗讬谉 砖讜诪注讬谉 诪驻谞讬 砖讝讻讜转 讛讜讗 诇诇讜讛 诇讛讬讜转 讻诇讜 讘砖讟专 讗讞讚 砖讗诐 讬驻专注谞讜 诪拽爪转 讬讛讗 砖讟专讜 驻讙讜诐 讛讬讜 诇讜 砖谞讬诐 讘讞诪砖讬诐 讞诪砖讬诐 讜讘拽砖 诇注砖讜转诐 讗讞讚 讘诪讗讛 讗讬谉 砖讜诪注讬谉 诇讜 讝讻讜转 讛讜讗 诇诇讜讛 诇讛讬讜转诐 砖谞讬诐 砖诇讗 讬讻讜驻谞讜 注诇 讛讻诇 讘驻注诐 讗讞转 讛讬讛 诇讜 砖讟专 讜讘拽砖 诇注砖讜转讛 讗讞转 诪讞诪砖讬诐 讜砖讛讜讗 诪讜讜转专 诇讜 讛讞诪砖讬诐 讛讗讞专讬诐 讗讬谉 砖讜诪注讬谉 诇讜 砖诪讗 谞驻专注 诪讛讻诇 讜讻转讘 诇讜 砖讜讘专 注诇 砖讟专 砖诇 诪讗讛 讜讞讜讝专 讜诪讜爪讬讗 讝讜 砖诇 讞诪砖讬诐 砖讗讬谞讛 讘讻诇诇 讛砖讜讘专 讜讻谉 讘讻诇 爪讚 砖讛讬讗 专讜爪讛 诇砖谞讜转 讘砖讟专讜 讗讜 诇讛讜住讬祝 讗讜 诇讙专讜注 诪驻砖驻砖讬谉 讘讚讘专讬讜 讜讻诇 砖讬砖 诇讞讜砖 讻诇诇 讛谉 诪爪讚 讛诇讜讛 讛谉 诪爪讚 拽谞讜谞讬讗 注诇 诇拽讜讞讜转 讗讬谉 砖讜诪注讬谉 诇讜:

讝讛讜 讘讬讗讜专 讛诪砖谞讛 讜注诇 讛爪讚 砖讻转讘谞讜讛 讛诇讻讛 讛讬讗 讜诇讗 谞转讞讚砖 注诇讬讛 讘讙诪专讗 讚讘专:



讛诪砖谞讛 讛转砖讬注讬转 讜讛讻讜谞讛 诇讛转讞讬诇 讘讛 讘讘讬讗讜专 注谞讬谉 讛讞诇拽 讛砖砖讬 讜讛讜讗 砖讗诪专 砖谞讬诐 砖讛讬讜 讘注讬专 砖诐 讗讞讚 讬讜住祝 讘谉 砖诪注讜谉 讜砖诐 砖谞讬 讬讜住祝 讘谉 砖诪注讜谉 讗讬谞谉 讬讻讜诇讬诐 诇讛讜爪讬讗 砖讟专 讞讜讘 讝讛 注诇 讝讛 讜诇讗 讗讞专 讬讻讜诇 诇讛讜爪讬讗 注诇讬讛诐 砖讟专 讞讜讘 谞诪爪讗 诇讗讞讚 讘讬谉 砖讟专讜转讬讜 砖讟专讜 砖诇 讬讜住祝 讘谉 砖诪注讜谉 驻专讜注 砖讟专讜转 砖谞讬讛诐 驻专讜注讬诐 讻讬爪讚 讬注砖讜 讬砖诇砖讜 讜讗诐 讛讬讜 诪砖诇砖讬谉 讬讻转讜讘 住讬诪谉 讜讗诐 讛讬讜 诪住讜诪谞讬谉 讬讻转讜讘 讻讛谉 讗诪专 讛诪讗讬专讬 砖谞讬诐 砖讛讬讜 讘注讬专 讜砖诪讜转讬讛诐 砖讜讬诐 专"诇 砖砖诐 讻诇 讗讞讚 诪讛诐 讬讜住祝 讘谉 砖诪注讜谉 讗讬谉 讬讻讜诇讬谉 诇讛讜爪讬讗 砖讟专 讞讜讘 讝讛 注诇 讝讛 诪讻讬讜谉 砖讛砖讟专 讗讜诪专 讬讜住祝 讘谉 砖诪注讜谉 诇讬讜住祝 讘谉 砖诪注讜谉 讛专讬 讝讛 讗讜诪专 诇讞讘专讜 讗转讛 讛讜讗 砖讛讬讬转 讞讬讬讘 诇讬 讜驻专注转谞讬 讜诇讗 注讜讚 讗诇讗 砖诪讗讞专 砖讻讜转讘讬谉 砖讟专 诇诇讜讛 讗注"驻 砖讗讬谉 讛诇讜讛 注诪讜 讛专讬 讛讜讗 讛讜诇讱 讗爪诇 注讚讬诐 讜诪讘拽砖 诪讛诐 诇讻转讜讘 诇讜 砖讛讜讗 诇讜讛 诪讞讘专讜 诪谞讛 讜诪拽讘诇讜 诪讛诐 诇讬转谞讜 诇诪诇讜讛 讜讻砖讘讗 诇讬讚讜 讛讜讗 诪注讻讘讛 讜讟讜注谉 砖讛讜讗 讛诪诇讜讛 讜讻谉 驻讬专砖讜讛 讘讙诪' 讜讻谉 讗讬谉 讗讞专 讬讻讜诇 诇讛讜爪讬讗 注诇讬讛诐 砖讟专 讞讜讘 砖讛专讬 讻砖诪讜爪讬讗讬谉 讗讜转讜 注诇 讝讛 讛讜讗 讗讜诪专 砖讗讬谞讜 讗讜转讜 砖讛讜讗 讞讬讬讘 诇讜 讜讻谉 讗诐 谞诪爪讗 诇讗讞讚 砖讜讘专讜 讘讻讬住讜 讗讜 讘驻谞拽住讜 砖砖讟专 砖讛讬讛 讞讬讬讘 诇讬讜住祝 讘谉 砖诪注讜谉 驻专讜注 讜讛讬讜 砖谞讬讛诐 诪讜爪讬讗讬诐 注诇讬讜 讞讜讘 砖谞讬讛诐 驻专讜注讬诐 讜讚讘专讬诐 讗诇讜 讻诇诐 讘砖讗讬谉 讛讚讘专 讬讻讜诇 诇讛转讘专专 注诇 驻讬 注讚讬诐 讗诐 注讚讬 讛砖讟专 讗诐 注讚讬诐 讗讞专讬诐 讜讻讬爪讚 讬注砖讜 讗诇讜 砖砖诪讜转讬讛诐 砖讜讬诐 砖诇讗 讬爪讟专讻讜 诇讘专专 讗转 讛讚讘专 讘讝讜诇转 讛砖讟专 讛谉 讝讛 注诇 讝讛 讛谉 讗讞专讬诐 注诇讬讛诐 讬砖诇砖讜 讻诇讜诪专 砖讝讛 砖诪讜 讬讜住祝 讘谉 砖诪注讜谉 讘谉 讬讛讜讚讛 讜讝讛 讬讜住祝 讘谉 砖诪注讜谉 讘谉 专讗讜讘谉 讜讗诐 讛讬讜 诪砖诇砖讬诐 专"诇 砖砖诪讜转讬讛诐 砖诇 讗讘讜转 讗讘讜转讬讛诐 砖讜讬诐 讬讻转讘讜 住诪谉 讻讙讜谉 讬讜住祝 讘谉 砖诪注讜谉 讛讗讚讜诐 讬讜住祝 讘谉 砖诪注讜谉 讛砖讞讜专 讜讛讚讜诪讛 诇讝讛 讜讗诐 讗讬谉 讛讘讚诇 讘住诪谉 讬讻转讘讜 砖讗专 讛转讗专讬诐 讻讙讜谉 讻讛谉 诇讜讬 讜讚讜诪讬讛诐 讜讗诐 讛讬讜 砖谞讬讛诐 讻讱 讬讻转讘讜 讚讜专讜转 讻诇 讻讱 注讚 砖讬讛讜 诪讜爪讗讬谉 讛讘讚诇 讘讗讞讚 诪砖诪讜转讬讛诐 砖诇 讗讘讜转 讗讜 讗讬讝讛 住讬诪谉 讗讞专:



讝讛讜 讘讬讗讜专 讛诪砖谞讛 讜注诇 爪讚 砖讘讬讗专谞讜讛 讛诇讻讛 驻住讜拽讛 讛讬讗 讜讚讘专讬诐 砖谞讻谞住讜 转讞转讬讛 讘讙诪专讗 讗诇讜 讛谉:





讬讚 专诪"讛

讗"诇 专讘讬谞讗 诇专讘 讗砖讬 讜讗诪专讬 诇讛 专讘 讗砖讬 诇专讘 讻讛谞讗 讜讛讗 讛讗讬讚谞讗 诇讗 注讘讚讬谞谉 讛讻讬. 讻诇讜诪专 讚讻讬 讻转讘讬谞谉 转讘专讬 诇讗 诪砖讙讞讬谞谉 讘讝讬诪谞讬讛 讚砖讟专讗, 讗诇讗 讗注"讙 讚诇讗 讬讚注讬谞谉 讝讬诪谞讗 讚讻转讬讘 讘讬讛 讘砖讟专 讞讜讘 讻转讘讬谞谉 诇讬讛 转讘专讗 讗讝讬诪谞讗 讚讛诇讜讗讛, 讜诇讗 讻转讘讬谞谉 诇讬讛 诇转讘专讗 讗砖讟"讞 住转诪讗, 讜讗驻"讛 诪讻砖讬专讬谞谉 砖讟专讬 诪讗讜讞专讬, 讜讗讬驻砖专 讚谞驻讬拽 诪讬谞讬讛讜 讞讜专讘讗 讚诪驻讬拽 诇讬讛 诪诇讜讛 讘转专 讛讻讬 诇砖讟专 诪讗讜讞专 讚讝讬诪谞讬讛 讘转专 讝讬诪谞讬讛 讚转讘专讗 讜讟注讬谉 讚诪诇讜讛 讗讞专讬转讬 讛讜讗. 讗诪专 诇讬讛 专讘谞谉 转拽讜谞讬 转拽讬谞讜 诇诪讻转讘 转讘专讬 讻讚讗诪专讬谞谉, 诪讗谉 讚注讘讬讚 [注讘讬讚] 讜讗讛谞讬 讜诪讗谉 讚诇讗 注讘讬讚 讛讻讬, 讚谞拽讟 转讘专讗 讚诇讗 讻转讬讘 讻转拽谞转讗 讚专讘谞谉 讜驻专注 讝讜讝讬 讘讻讚讬, 讗讬讛讜 讚讗驻住讬讚 讗谞驻砖讬讛.



讜砖"诪 诪转拽谞转 专讘 住驻专讗 讜讗讬诇讱 讚砖讟专讬 讞讜讘 讛诪讗讜讞专讬谉 讗注"讙 讚诇讗 诪讜讻讞讗 诪讬诇转讗 讘讙讜讬讛讜 讚诪讗讜讞专讬谉 谞讬谞讛讜 讻砖专讬谉, 讚讛讗 讗讬讻讗 转拽谞转讗 讚诇讗 诇讬驻讜拽 诪讬谞讬讛讜 讞讜专讘讗. 讜讗注"讙 讚讛砖转讗 诇讗 注讘讚讬谞谉 诇讛 诇讛讗讬 转拽谞转讗, 讛讗 讗住讬拽谞讗 专讘谞谉 转拽讜谞讬 转拽讜谉 诪讗谉 讚注讘讬讚 注讘讬讚 讜诪讗谉 讚诇讗 注讘讬讚 讗讬讛讜 讚讗驻住讬讚 讗谞驻砖讬讛. 讗诇讗 诪讬讛讜 讛谞讬 诪讬诇讬 讘砖讟专讬 讛诇讜讗讛 讚砖讬讬讻讗 讘讛讜 转拽谞转讬讛 讚专讘 住驻专讗. 讜讛讜讗 讚讻转讘 诇讬讛 讚讗拽谞讬, 讗讘诇 诇讗 讻转讘 诇讬讛 讚讗拽谞讬 讗驻讬' 砖讟专讬 讛诇讜讗讛 谞诪讬 驻住讜诇讬谉 讚谞驻讬拽 诪讬谞讬讛讜 讞讜专讘讗, 讚讝讬诪谞讬谉 讚讬讝讬祝 诪讬谞讬讛 讘谞讬住谉 讘砖讟专 讜讻转讬讘 讝讬诪谞讬讛 讘转砖专讬, 讜讗讝诇 诇讜讛 讜拽谞讛 谞讻住讬 诪谞讬住谉 讜注讚 转砖专讬 讜讗讝诇 讝讘谞讬谞讛讜 诇讘转专 转砖专讬 讜诪驻讬拽 诇讬讛 讘注诇 讞讜讘 诇砖讟专讗 讚讻转讬讘 讘转砖专讬 讜讗诪专 讛砖转讗 讛讜讗 讚讬讝讬祝 诪讬谞讗讬 讜拽讗 讟专讬祝 诇拽讜讞讜转 砖诇讗 讻讚讬谉. 讗诇讗 诇讗 诪砖讻讞转 诇讛 讚讻砖专讬谉 讗诇讗 讘讚讻转讘 诇讬讛 讚讗拽谞讬, 讚讻讬 拽讗 讟专讬祝 讘讚讬谉 拽讗 讟专讬祝. 讜住讜讙讬讗 讚砖诪注转讗 讘驻专拽 诪讬 砖诪转 (诇注讬诇 讘讘讗 讘转专讗 拽谞讝,讗) 讛讻讬 讗讝诇讗.



讜讗驻讬' 讻转讘 诇讬讛 讚讗拽谞讬 谞诪讬, 讚讜拽讗 讘砖讟专讬 讛诇讜讗讛, 讗讘诇 讘砖讟专讬 诪拽讞 讜诪诪讻专 讚诇讗 砖讬讬讻讗 讘讛讜 转拽谞转讬讛 讚专讘 住驻专讗 讗驻讬诇讜 诪讗讜讞专讬谉 谞诪讬 驻住讜诇讬谉, 注讚 讚讻转讘讬 讘讛讜 砖讟专讗 讚讻转讘谞讜讛讬 诇讗讜 讘讝讬诪谞讬讛 讻转讘谞讜讛讬 讗诇讗 讗讜讞专谞讜讛讬 讜讻转讘谞讜讛讬. 讜讛讜讗 讛讚讬谉 讘讝诪谉 砖讛讜讝拽拽谞讜 诇注讚讜转谉 砖诇 注讚讬诐 讜谞诪爪讗转 诪讻讜讜谞转 讘砖讘转 讗讜 讘注砖专讛 讘转砖专讬 讚诪讜讻讞讗 诪讬诇转讗 诪讙讜驻讬讛 讚诪讗讜讞专 讛讜讗. 讗讘诇 讛讬讻讗 讚诇讗 诪讜讻讞讗 诪讬诇转讬讛 诪讙讜驻讬讛 讚诪讗讜讞专 讛讜讗 讜讗转讘专专 讚诪讗讜讞专 讛讜讗, 驻住讜诇, 讻讚专讘 讛诪谞讜谞讗, 诇讗 砖讗谞讜 讗诇讗 砖讟专讬 讛诇讜讗讛 讗讘诇 砖讟专讬 诪拽讞 讜诪诪讻专 讗驻讬诇讜 诪讗讜讞专讬谉 谞诪讬 驻住讜诇讬谉. 诪讗讬 讟注诪讗, 讝讬诪谞讬谉 讚诪讝讘讬谉 诇讬讛 讗专注讗 讘谞讬住谉 讜讻转讬讘 诇讬讛 诇讝讬诪谞讬讛 讚砖讟专讗 讘转砖专讬 讜诪转专诪讜 诇讬讛 诇诪讜讻专 讝讜讝讬 讘讬谉 谞讬住谉 诇转砖专讬 讜讝讗讘讬谉 诇讛 诪诇讜拽讞, 讜讻讬 诪讟讬 转砖专讬 诪驻讬拽 诇讬讛 诇讜拽讞 诇讛讛讜讗 砖讟专讗 讚讝讬诪谞讬讛 讘转砖专讬 讜讗诪专 诇讬讛 讛讚专 讝讘讬谞转讛 诪讬谞讱. 讜讛砖转讗 诇讗 拽砖讬讗 诇谉 讗讬 讛讻讬 砖讟专讬 讛诇讜讗讛 谞诪讬 讻讚拽砖讬讗 诇谉 诪注讬拽专讗, 讚讻讬 拽砖讬讗 诇谉 讛讻讬 诪拽诪讬 讚注讘讚讬 专讘谞谉 转拽谞转讗 讘讙讜驻讗 讚转讘专讬, 讗讘诇 诇讘转专 讚转拽谞讬谞讛讜 专讘谞谉 诇转讘专讬 诇讬讻讗 诇诪讬讞砖 讜诇讗 诪讬讚讬. 讗诇讗 讻讬 讗讬讻讗 诇诪讬讞砖 讘砖讟专讬 诪拽讞 讜诪诪讻专 讛讜讗 讚讗讬讻讗 诇诪讬讞砖, 讚诇讬讻讗 诇诪讬诪专 讚讻转讘讬谉 诇讬讛 诇砖讟专讗 讚诪讜讻专 讚讛讚专 讝讘讬谉 诇讬讛 诪诇讜拽讞 住转诪讗 诪砖讜诐 驻住讬讚讗 讚诇拽讜讞讜转 讚讝讘谞讬 讛砖转讗 讘讛讗讬 砖讟专讗, 讚诇讬讻讗 诇讘专讜专讬 讘讬谉 诇讜拽讞 专讗砖讜谉 诇诇讜拽讞 讗讞专讜谉, 讜诇讬讻讗 诇讘专讜专讬 谞诪讬 砖讟专讗 讚诪讗谉 拽讚讬诐 讗讬 讚诇讜拽讞 讗讬 讚讘注诇 讞讜讘, 讛讬诇讻讱 诇讬转 诇讛讜 转拽谞转讗 诇砖讟专讬 诪拽讞 讜诪诪讻专 讛诪讗讜讞专讬谉 讗诇讗 诇驻专讜砖讬 讘讙讜讬讛讜 讚诪讗讜讞专讬谉 谞讬谞讛讜 讜讻讚专讘讬 讗讘讗. 讜讛讜讗 讛讚讬谉 讛讬讻讗 讚诪讜讻讞讗 诪讬诇转讗 诪讙讜驻讬讛讜 讚诪讗讜讞专讬谉, 讻讙讜谉 砖讟专 砖讻转讜讘 讝诪谞讜 讘砖讘转 讗讜 讘注砖专讛 讘转砖专讬 讜讛讜讗 讛讚讬谉 诇砖讗专 讬诪讬诐 砖讗讬谉 讘讛诐 爪讚 讛讬转专 诇诪诇讗讻转 注讘讜讚讛 讻诇诇.



讜讛谞讬 诪讬诇讬 讘砖讟专讬 诪讗讞专讬 讚讗讻转讬讘讜 讘谞讬住谉 讜拽讘注讜 诇讝诪谞讬讛讜 讘转砖专讬, 讚讗驻砖专 讚诪住专 诇讬讛 谞讛诇讬讛 讘谞讬住谉 讜谞驻讬拽 诪讬谞讬讛 讞讜专讘讗, 讜讗诪讟讜诇 讛讻讬 爪专讬讱 讻诇 讛谞讱 转拽谞讗转讗 讚讗诪专谉. 讗讘诇 砖讟专 诪拽讞 讜诪诪讻专 讚讝讗讘讬谉 诇讬讛 讗专注讗 讘谞讬住谉 讜诇讗 讻转讬讘 诇讬讛 砖讟专讗 讻诇诇 注讚 转砖专讬, 讜讗讬谉 爪专讬讱 诇讜诪专 讘砖讟专讬 讛诇讜讗讛 讚讬讝讬祝 诪讬谞讬讛 讘谞讬住谉 讜诇讗 讻转讬讘 诇讬讛 砖讟专讗 讻诇诇 注讚 转砖专讬 讻砖专讬谉 讚诇讗 谞驻讬拽 诪讬谞讬讛讜 讞讜专讘讗 讻诇诇:



拽讜. 讜砖诪注讬谞谉 诪讬谞讛 讚讻诇 诪讗谉 讚讻转讬讘 转讘专讗, 讗讬 讬讚注 讝诪谞讬讛 讚砖讟专 讞讜讘 讻转讬讘 讝讬诪谞讬讛 讚砖讟专 讞讜讘 讘转讘专讗, 讚讻转讬讘 讚驻专注讬讛 讛谞讛讜 讝讜讝讬 讚讛讜讛 诪住讬拽 讘讬讛 讘砖讟专 讞讜讛 讚讝讬诪谞讬讛 讻转讬讘 讘讬讜诐 驻诇讜谞讬. 讜讗讬 诇讗 讬讚注讬谞谉 讝讬诪谞讬讛 讚砖讟专 讞讜讘 讻转讘讬谞谉 讗砖讟专 讞讜讘 住转诪讗 讚驻专注讬讛 讝讜讝讬 讚讛讜讛 诪住讬拽 讘讬讛 讘砖讟专 讞讜讘:



拽讝. 讜砖诪注讬谞谉 诪讬谞讛 讚讻讬 讻转讘讬谞谉 讛讻讬 讗砖讟专 讞讜讘 住转诪讗, 讗讬 讗驻讬拽 诪诇讜讛 讘转专 讛讻讬谉 砖讟专 讞讜讘 讚讝讬诪谞讬讛 讘转专 讝讬诪谞讬讛 讚讛讚讬谉 转讘专讗 诪专注 诇讬讛 讛讛讜讗 转讘专讗 诇讙诪专讬, 讚诇讛讻讬 讻转讘讜讛 诇转讘专讗 讛讻讬谉 讗砖讟专 讞讜讘 住转诪讗 诪砖讜诐 讚诇讗 讗讘专讬专 诇讛讜 讝讬诪谞讬讛 讚砖讟专 讞讜讘 讜讞讬讬砖讬 诇砖讟专 讞讜讘 诪讗讜讞专 讚讝讬诪谞讬讛 讘转专 讝讬诪谞讬讛 讚转讘专讗. 讜讛砖转讗 讚谞驻拽 砖讟专讗 谞诪讬 讚讝诪谞讬讛 讘转专 讝讬诪谞讬讛 讚转讘专讗 诪专注 诇讬讛 讛讚讬谉 转讘专讗, 诪砖讜诐 讚讗讬讻讗 诇诪讬讞砖 讚诪讗讜讞专 讛讜讗, 讜讻讬 讗讻转讬讘 转讘专讗 讗讛讗讬 砖讟专讗 讗讻转讬讘. 讜讗讬 谞诪讬 讗讜讝驻讬 讝讜讝讬讛 讘转专 讛讻讬谉 讗讬讛讜 讚讗驻住讬讚 讗谞驻砖讬讛, 讚讻讬讜谉 讚讬讚注 讚讻转讘 诇讬讛 转讘专讗 讗砖讟专 讞讜讘 住转诪讗 诇讗 讗讬讘注讬 诇讬讛 诇讗讜讝讜驻讛 讘转专 讛讻讬谉 讗诇讗 注讚 讚讻转讬讘 讘讬讛 讘砖讟专讗 诪讬诇转讗 讚诪讜讻讞讗 讚讛讗讬 砖讟专讗 讘转专 讝诪谞讬讛 讚讛讚讬谉 转讘专讗 讗讬讻转讬讘. 讛讬讻讬 注讘讚讬谞谉, 讻转讘讬谞谉 讘讬讛 讘砖讟专 讞讜讘 砖讟专讗 讚谞谉 诇讗讜 讗讞讜专讬 讗讜讞专谞讜讛讬 讜讻转讘谞讜讛讬 讗诇讗 讘讝讬诪谞讬讛 讻转讘谞讜讛讬, 讚讻讬 讛讗讬 讙讜讜谞讗 讜讚讗讬 诇讬讻讗 诇诪讬讞砖 诇诪讗讜讞专 讜诇讗 讗转讬 转讘专讗 讚讝讬诪谞讬讛 诪拽诪讬 讛讻讬谉 讜诪专注 诇讬讛. 讜讻诇 砖讻谉 讛讬讻讗 讚讻转讬讘 讘讬讛 讚讛讗讬 砖讟专讗 讘转专 讝讬诪谞讬讛 讚转讘专讗 驻诇谞讬讗 讗讻转讬讘 讚诇讬讻讗 诇诪讬讞砖 讜诇讗 诪讬讚讬. 讜讗讬 诇讗, 爪专讬讱 诇讗讬转讜讬讬 专讗讬讛 讚讛谞讬 讝讜讝讬 讘转专 讝讬诪谞讬讛 讚转讘专讗 讛讜讗 讚讗讜讝驻讬讛. 讜讗讬 诇讗 诪讬讬转讬 专讗讬讛 讘讞讚讗 诪讛谞讬 诪砖转讘注 诇讬讛 讛诇讜讛 砖讘讜注转 讛讬住转 讜诪讬驻讟专. 讚讻讬 讗讛谞讬 诇讬讛 讛讗讬 转讘专讗 诇诇讜讛, 诇诪驻讟专讬讛 诪诪诪讜谉, 讗讘诇 诇诪驻讟专讬讛 诪砖讘讜注讛 诇讗 诪讛谞讬, 讚讛讗 拽讗 讟注讬谉 诇讬讛 讟注谞转 讘专讬讗 讚讘转专 讝讬诪谞讬讛 讚转讘专讗 讛讜讗 讚讗讜讝驻讬讛, 讜讻讬 讗讛谞讬 讛讗讬 转讘专讗 讻讬 讛讗讬 讙讜讜谞讗 诇讘讟讜诇讬讛 诇砖讟专讗 诪住驻讬拽讗 诪砖讜诐 讞砖砖讗 讚砖讟专 讞讜讘 讛诪讗讜讞专 讚讗讜拽讬 诪诪讜谞讗 讘讞讝拽转 诪讗专讬讛 讜讛诪讜爪讬讗 诪讞讘讬专讜 注诇讬讜 讛专讗讬讛, 讗讘诇 诇诪驻讟专讬讛 诪砖讘讜注讛 诇讗 诪讛谞讬, 讚讻诇 讛讬讻讗 讚诪讜拽诪讬谞谉 诪诪讜谞讗 讘讞讝拽转 诪讗专讬讛 谞诪讬 诇讗 住讙讬讗 诇讬讛 讘诇讗 砖讘讜注讛.



讜砖诪注讬谞谉 谞诪讬 讚讻诇 讛讬讻讗 讚诪讜讻讞讗 诪讬诇转讗 讘砖讟专 讞讜讘 讚诪讗讜讞专 讛讜讗 讬讚 讘注诇 讛砖讟专 注诇 讛转讞转讜谞讛, 讜讗讬 谞驻讬拽 转讘专讗 注诇讜讬讛 讚讝讬诪谞讬讛 诪拽诪讬讛 讝讬诪谞讬讛 讚砖讟专讗, 诇讗 诪讬讘注讬讗 讛讬讻讗 讚讻转讬讘 转讘专讗 讗砖讟专 讞讜讘 住转诪讗, 讚讗注"讙 讚诇讗 讗转讘专专 讚砖讟专 讞讜讘 诪讗讜讞专 讛讜讗 诪专注 诇讬讛 转讘专讗, 讗诇讗 讗驻讬诇讜 讛讬讻讗 讚讻转讬讘 转讘专讗 讗讝诪谉 讛讛诇讜讗讛, 讻讙讜谉 讚讻转讬讘 讘讬讛 讚驻专注谞讬讛 讛谞讛讜 讝讜讝讬 讚讗讜讝驻讬讛 讘讬讜诐 驻诇讜谞讬, 讻讬讜谉 讚诪讜讻讞讗 诪讬诇转讗 讚讛讗讬 砖讟专 讞讜讘 诪讗讜讞专 讛讜讗 转诇讬谞谉 诇讬讛 诇讛讛讜讗 转讘专讗 讘讛讚讬谉 砖讟专讗 讜诪专注讬谞谉 诇讬讛 诇砖讟专 讞讜讘, 讻转拽谞转讬讛 讚专' 讗讘讗. 讜讻诇 砖讻谉 讘砖讟专讬 诪拽讞 讜诪诪讻专, 讛讬讻讗 讚诪砖诪注 讘砖讟专 讛诪讗讜讞专 讚讝讗讘讬谉 诇讬讛 专讗讜讘谉 诇砖诪注讜谉 讗专注讗 讘注砖专讛 讘转砖专讬 讗注"讙 讚诇讗 讗驻讬拽 专讗讜讘谉 砖讟专讗 讚讝讗讘讬谉 诇讬讛 砖诪注讜谉 诇专讗讜讘谉 讛讛讬讗 讗专注讗 讘讗诇讜诇, 讻讬讜谉 讚诪讜讻讞讗 诪讬诇转讗 讚砖讟专讬讛 讚砖诪注讜谉 诇讗 讗讻转讬讘 讘讝诪谞讬讛 (讗讘诇) [讗诇讗] 砖讟专 诪讗讜讞专 讛讜讗, 讗诪专讬谞谉 讬讚 讘注诇 讛砖讟专 注诇 讛转讞转讜谞讛 讜讛讗讬 讘谞讬住谉 讗讻转讬讘 讜讛讚专 专讗讜讘谉 讜讝讘谞讛 诪讬谞讬讛, 讻讚专讘 讛诪谞讜谞讗 讚讗诪专 讘砖讟专讬 诪拽讞 讜诪诪讻专 讗驻讬' 诪讗讜讞专讬谉 谞诪讬 驻住讜诇讬谉:



拽讞. 讗诪专 诇讛讜 专讘 诇住驻专讬讛 讜讻谉 讗诪专 诇讛讜 专讘 讛讜谞讗 诇住驻专讬讛 讻讬 拽讬讬诪讬转讜 讘砖讬诇讛 讻转讜讘讜 讘砖讬诇讛 讗注"讙 讚诪住讬专讬 诇讻讜 诪讬诇讬 讘讛讬谞讜 讜讻讬 拽讬讬诪转讜 讘讛讬谞讜 讻转讜讘讜 讘讛讬谞讜 讜讗注"讙 讚诪住讬专讬 诇讻讜 诪讬诇讬 讘砖讬诇讛. 讜诇讗 诇诪讬诪专讗 讚讻转讘讬 讚讘讛讬谞讜 讛讜讛 诪注砖讛 讚讛诇讜讗讛 讗讜 讚讛讜讚讗讛, 讚讛讛讜讗 讜讚讗讬 讗住讬专 诪砖讜诐 诪讚讘专 砖拽专 转专讞拽, 讜诇讗 注讜讚 讗诇讗 砖拽专讜讘 讛讚讘专 砖注讜讘专讬谉 讗祝 诪砖讜诐 诇讗 转注谞讛. 讜诇讗讜 诇诪讬诪专讗 谞诪讬 讚讻转讘讬 讛讻讬谉 讜诪讗讬 讚讛讜讛 拽讚诪谞讗 讻转讬讘谞讗 讜讞转讬诪谞讗 注诇讜讛讬 讘讛讬谞讜 讗讜 讘砖讬诇讜, 讚讛讛讬讗 诇讗 爪专讬讻讗 诇讗砖诪讜注讬谞谉. 讚讗讬 讗诪住讬专讜 诇讛讜 诪讬诇讬 讘讛讬谞讜 讜拽讬诪讬 讛砖转讗 讘砖讬诇讜 讻转讘讬 讛讻讬谉 讘砖讬诇讜 诪讗转讗 讗讬讱 驻诇讜谞讬 讘专 驻诇讜谞讬 讗诪专 诇谉 讻讱 讜讻讱 讜拽谞讬谞讗 诪讬谞讬讛, 讚诪住转诪讗 讗讻转讬讘讛 诪砖诪注 讜诇讗讜 讗注讬拽专 拽谞讬谉, 讜讛讻讬 诪转讘专专 讘讬讘诪讜转 讘驻专拽 讛讗砖讛 砖讛诇讻讛 (讬讘诪讜转 拽讟讝,讗) 讙讘讬 诪注砖讛 讚讛讛讜讗 讙讬讟讗 讚讻转讬讘 讘讬讛 讘住讜专讗 讚诪转讗 讜讻讜诇讬讛, 讜讗住讬拽谞讗 讚讬诇诪讗 诪讬诇讬 诪住专 讻讚讗诪专 诇讛讜 专讘 诇住驻专讬讛 讻讜', 讜讻讘专 讘专讬专谞讗 讛转诐.



诪讬讛讜 讛讗 讚专讘 讛讜谞讗 诇讗 诪转讜拽诪讗 讘砖讟专讬 讛讜讚讗讜转 讜讛诇讜讗讜转 讗诇讗 讛讬讻讗 讚讻转讬讘 讘砖讟专讗 讻讱 讜讻讱 诪注讜转 诪诪讟讘注 讛讬讜爪讗 讘诪拽讜诐 驻诇讜谞讬. 讗讬 谞诪讬 讻讙讜谉 讚诇讗 砖讗谞讬 诪诪讟讘注 讛讬讜爪讗 讘讚讜讻转讗 讚讗诪住讬专讜 诇讛讜 诪讬诇讬 讘讙讗讜讬讛 诪诪讟讘注 讛讬讜爪讗 讘讚讜讻转讗 讚拽讬诪讬 讘讙讜讬讛 讘砖注转 讻转讬讘讛. 讗讘诇 讛讬讻讗 讚砖讗谞讜 诪讟讘注讜转 诪讛讚讚讬 讜诇讗 讻转讘讬谉 讘讬讛 诪诪讟讘注 讛讬讜爪讗 讘诪拽讜诐 驻诇讜谞讬, 诇讬转 诇讛讜 专砖讜转讗 诇诪讻转讘 讗诇讗 砖诪讗 讚讚讜讻转讗 讚讗讬诪住讬专讜 诇讛讜 诪讬诇讬 讘讙讜讬讛 讻讬 讛讬讻讬 讚诇讬讙讘讬 诪诪讟讘注 讛讬讜爪讗 讘讗讜转讜 诪拽讜诐, 讚讻讬 讗砖转注讘讚 诇讛讛讜讗 诪讟讘注 讗砖转注讘讚, 讜讗讬 诇讗 讻转讘讬谉 讗诇讗 讚讜讻转讗 讚拽讬诪讬 讘讬讛 讗砖转讻讞 讚诪讙讘讜 诇讬讛 讟驻讬 诪谉 讛讻讬谉 讗讜 讘爪讬专 诪讛讻讬谉, 讻讚讙专住讬谞谉 讘驻专拽 砖谞讬 讚讬讬谞讬 讙讝专讜转 (讻转讜讘讜转 拽讬,讘) 转"专 讛诪讜爪讗 砖讟专 讞讜讘 注诇 讞讘讬专讜 讻转讜讘 讘讘讘诇 诪讙讘讛讜 诪诪注讜转 讘讘诇 讻转讜讘 讘讗专抓 讬砖专讗诇 诪讙讘讛讜 诪诪注讜转 讗专抓 讬砖专讗诇.



讜讗讬转 讚诪驻专砖讬 诇讛 诇讛讗 讚专讘 讛讜谞讗 讚讛讻讬 拽讗诪专 诇讛讜, 讻讬 拽讬讬诪讬转讜 讘砖讬诇讜 讻转讜讘讜 谞诪讬 讘砖讬诇讜, 讜讗注"讙 讚讗诪住讬专讜 诇讻讜 诪讬诇讬 讘讛讬谞讜, 讜讻讬 拽讬讬诪讬转讜 讘讛讬谞讜 讻转讜讘讜 谞诪讬 讘讛讬谞讜 讜讗祝 注诇 讙讘 讚诪讬诪住专讬 诇讻讜 诪讬诇讬 讘砖讬诇讜. 讻诇讜诪专 讚讛讬讻讗 讚讗讬诪住讬专讜 诇讛讜 诪讬诇讬 讘讛讬谞讜 讜拽讬讬诪讬 讛砖转讗 讘砖讬诇讜 爪专讬讻讬 诇诪讻转讘 讚讗诪住讬专讜 诇讛讜 讘讛讬谞讜 讜讚讻转讘讜讛 诇砖讟专讗 讘砖讬诇讜, 讜讗讬 讗诪住讬专讜 诇讛讜 诪讬诇讬 讘砖讬诇讜 讜拽讬诪讬 讛砖转讗 讘讛讬谞讜 爪专讬讻讬 诇诪讻转讘 讚讗诪住讬专讜 诇讛讜 诪讬诇讬 讘砖讬诇讜 讜讚讻转讘讜讛 诇砖讟专讗 讘讛讬谞讜, 讚诇讗 诇讞讝讬 讻砖拽专讗. 讜讗注"讙 讚住讜讙讬讗 讚砖诪注转讗 讘注诇诪讗 诇讗讜 讛讻讬 讗讝诇讗 讻讚讘专讬专谞讗 诇注讬诇 砖驻讬专 讚讗诪讬 诇诪注讘讚 讛讻讬谉, 讜讗讬 注讘讚 讻讚讗诪专谉 诪注讬拽专讗 谞诪讬 诇讬讻讗 砖讬拽专讗:



拽讟. 讜讗诪专 专讘讛 讘专 砖讬诇讗 诇讛谞讛讜 讚讻转讘讬 砖讟专讬 讗拽谞讬讗转讗, 讜讗讬谞讜谉 砖讟专讜转 砖讬砖 讘讛谉 拽谞讬谉, 讻讬 讻转讘讬转讜 砖讟专讬 讗拽谞讬讗转讗 讗讬 讬讚注讬转讜 讬讜诪讗 讚拽谞讬转讜 讘讬讛 讻转讜讘讜, 讛讛讜讗 讬讜诪讗 讚拽谞讬转讜 讘讬讛, 讜讗讬 诇讗 讻转讜讘讜 讛讛讜讗 讬讜诪讗 讚拽讬讬诪讬转讜 讘讬讛 讘砖注转 讻转讬讘讛, 讚讛讜讛 诇讬讛 讻砖讟专 诪讗讜讞专 讜讻砖专, 讚讗讬 讻转讘讬转讜 讬讜诪讗 讗讞专讬谞讗 讚诇讗讜 讬讜诪讗 讚讛拽谞讗讛 讜诇讗讜 讬讜诪讗 讚讻转讬讘讛, 诪转讞讝讬 讻砖拽专讗. 讜讗注"讙 讚砖讟专讬 讞讜讘 讛诪讗讜讞专讬谉 讻砖专讬谉, 讜讗注"讙 讚诇讗 讻转讬讘 讝讬诪谞讬讛讜 讘讬讜诪讗 讚讛诇讜讗讛 讜诇讗 讘讬讜诪讗 讚讻转讬讘讛, 讻讙讜谉 砖讟专 砖讝诪谞讜 讘砖讘转 讗讜 讘注砖专讛 讘转砖专讬, 讛谞讬 诪讬诇讬 讚讗讬 注讘讚, 讗讘诇 诇讻转讞讬诇讛 诇讗 诪讬讘注讬 诇讛讜 诇诪讻转讘 讗诇讗 讗讜 讘讬讜诪讗 讚讛诇讜讗讛 讗讜 讘讬讜诪讗 讚讻转讬讘讛. 讜讛谞讬 诪讬诇讬 讘砖讟专讬 讛诇讜讗讛, 讗讘诇 讘砖讟专讬 诪拽讞 讜诪诪讻专 讻讬讜谉 讚拽讬诪讗 诇谉 讚讗驻讬' 诪讗讜讞专讬谉 谞诪讬 驻住讜诇讬谉, 讛讻讗 谞诪讬 讗注"讙 讚讻转讘讬 讬讜诪讗 讚讻转讘讬讛 讘讬讛 驻住讜诇, 讗诇讗 讛讬讻讗 讚讻转讘讬 诇讬讛 诪讚注转 讛诪讜讻专, 讚讻讬 讛讗讬 讙讜讜谞讗 讜讚讗讬 诇讬讻讗 诇诪讬讞砖 讜诇讗 诪讬讚讬. 讜诪住转讘专讗 讚诇讗 砖谞讗 讘砖讟专讬 讛诇讜讗讛 讜诇讗 砖谞讗 讘砖讟专讬 诪拽讞 讜诪诪讻专, 讗讬 讬讝讬祝 讗讜 诪讝讘讬谉 讘讗讞讚 讘谞讬住谉 讜讻转讘讬 讚讬讝讬祝 讗讜 讝讘讬谉 诪拽诪讬 驻住讬讚讗 讗讜 讘谞讬住谉 住转诪讗 砖驻讬专 讚讗诪讬, 讜讗驻讬诇讜 诇讻转讞讬诇讛 讚诇讗 诪讬讞讝讜 讻砖拽专讗.



讜讛谞讬 诪讬诇讬 讘砖讟专讬 讛拽谞讗讛 讚诪注讬讚谞讗 讚拽谞讜 诪讬谞讬讛 讙诪专 讜诪砖注讘讬讚 谞驻砖讬讛, 讛讬诇讻讱 讻讬 讬讚注讬 讬讜诪讗 讚拽谞讜 讘讬讛 讗注"讙 讚讗砖转讛讜 讟讜讘讗 讜诇讗 讻转讘讬 诇讬讛 讗诇讗 诇讗讞专 讝诪谉 诪专讜讘讛 讻转讘讬讛 讬讜诪讗 讚拽谞讜 讘讬讛 讜讞转诪讬 注诇讜讬讛, 讚讻讬 讟专讬祝 诇拽讜讞讜转 诪讝诪谉 讛讛拽谞讗讛 砖驻讬专 拽讗 讟专讬祝. 讗讘诇 讘砖讟专讬 讚诇讗讜 讛拽谞讗讛 讗注"讙 讚讬讚注讬 讝诪谉 讛讛诇讜讗讛 讜讻转讘讬 诪讝诪谉 讛讛诇讜讗讛 讛讜讛 诇讬讛 诪讜拽讚诐 讜驻住讜诇, 讚讛讗 诇讗讜 诪讝诪谉 讛讛诇讜讗讛 拽讗 诪砖转注讘讚 诇诪讟专祝 诇拽讜讞讜转, 讚讗讬 诪讞诪转 讛诇讜讗讛 诪诇讜讛 注诇 驻讛 讛讬讗, 讗诇讗 诪讞诪转 砖讟专讗 讙讜驻讬讛 讛讜讗 讚诪砖转注讘讚, 讜砖讟专讗 诇讗 诪砖注讘讚 诇讛讜 诇谞讻住讬 讚诇讜讛 讗诇讗 诪砖注转 讞转讬诪讛, 讚诪住转诪讗 诪讞讝拽讬谞谉 诇讬讛 讚诪注讬讚谉 讞转讬诪讛 诪住专讬讛 谞讛诇讬讛, 讜讛讗讬 讻讬讜谉 讚讗拽讚诪讬讛 诇讝讬诪谞讬讛 诪拽诪讬 讝诪谉 讞转讬诪讛 讛讜讛 诇讬讛 诪讜拽讚诐. 讜讗驻讬诇讜 谞讻转讘 讘讬讜诐 讜谞讞转诐 讘诇讬诇讛 驻住讜诇, 讚转谞谉 讘驻专拽 讛诪讘讬讗 讙讟 转谞讬谉 (讙讬讟讬谉 讬讝,讗) 谞讻转讘 讘讬讜诐 讜谞讞转诐 讘诇讬诇讛 驻住讜诇 讜专讘讬 砖诪注讜谉 诪讻砖讬专 砖讛讬讛 专讘讬 砖诪注讜谉 讗讜诪专 讻诇 讛讙讬讟讬谉 砖谞讻转讘讜 讜谞讞转诪讜 讘诇讬诇讛 驻住讜诇讬谉 讞讜抓 诪讙讬讟讬 谞砖讬诐. 注讚 讻讗谉 诇讗 驻诇讬讙讬 讗诇讗 讘讙讬讟讬 谞砖讬诐, 讗讘诇 讘砖讗专 砖讟专讜转 诪讜讚讬 诇讛讜 专讘讬 砖诪注讜谉 诇专讘谞谉 讚驻住讜诇讬谉:



拽讬. 讗诪专 专讘讗 讛讗讬 诪讗谉 讚谞拽讬讟 砖讟专讗 讘专 诪讗讛 讜讗诪专 诇讛讜 诇讘讬 讚讬谞讗 砖讜讬讜讛 谞讛诇讬 转专讬 讘谞讬 讞诪砖讬谉 讞诪砖讬谉 诇讗 (诪砖谞谉) [诪砖讜讬谞谉] 诇讬讛. 讜讗注"讙 讚诇讜讛 诪讜讚讬 讚诇讗 驻专注讬讛 诪讗讬 讟注诪讗 注讘讜讚 专讘谞谉 诪讬诇转讗 讚谞讬讞讗 诇讬讛 诇诪诇讜讛 讜谞讬讞讗 诇讬讛 诇诇讜讛 谞讬讞讗 诇讬讛 诇诪诇讜讛 讻讚讬 砖讬讻讜祝 诇驻专注讜. 讻诇讜诪专 讻讚讬 砖讬讻讜祝 讗转 讛诇讜讛 诇驻专注讜 讻讜诇讜 讻讗讞转, 讚讛讗 诇讗 诪爪讬 砖拽讬诇 诇讬讛 诇砖讟专讗 诪讬谞讬讛 注讚 讚驻专注 诇讬讛 讻讜诇讬讛, 讻专' 讬讜住讬 讚讗诪专 (讻转讜讘) [讬讻转讜讘] 砖讜讘专, 讛讬诇讻讱 讻讬讬祝 诇讜讛 谞驻砖讬讛 讜驻专注 诇讬讛 诇讻讜诇讬讛 讻讞讚讗 讚讞讬讬砖 讚讗讬 驻专注 诇讬讛 诪拽爪转 诪砖转讬讬专 砖讟专讗 讙讘讬讛 讜讗驻砖专 讚诪讬专讻住 转讘专讬讛 讜讛讚专 诪驻讬拽 诇讬讛 诇砖讟讗专讬讛 讜讙讘讬 诇讬讛 诇讻讜诇讬讛 诪讬谞讬讛. 讜讗讬 注讘讬讚 诇讛讜 转专讬 讘谞讬 讞诪砖讬谉 讞诪砖讬谉 讜诪讻讬 讬讛讬讘 诇讬讛 讞诪砖讬谉 砖拽讬诇 诪讬谞讬讛 讞讚讗 砖讟专讗 讜诇讗 诪砖转讬讬专 注诇讬讛 砖讟专讗 讗诇讗 讻砖讬注讜专 讝讜讝讬 讚驻讬砖讬 诇讬讛 诇诪诇讜讛 讙讘讬讛讬 (讜)诇讗 讻讬讬祝 谞驻砖讬讛 诇诪驻专注讬讛 讻讜诇讛讜 诪讗讛 讝讜讝讬 讘讘转 讗讞转 讚讛讗 诇讬转 诇讬讛 诇诪讬讞砖 讜诇讗 诪讬讚讬.



讜谞讬讞讗 诇讬讛 谞诪讬 诇诇讜讛 讻讬 讛讬讻讬 讚讗驻讙讜诐 砖讟专讬讛. 讻诇讜诪专 谞讬讞讗 诇诇讜讛 讚诇讛讜讬 讞讚 砖讟专讗 讘专 诪讗讛 讻讬 讛讬讻讬 讚讗讬 驻专注 诇讬讛 诪拽爪转 驻讙讬诐 诇讬讛 诇砖讟专讗 讜诇讗 讙讘讬 砖讗专讗 讗诇讗 讘砖讘讜注讛. 讜讗讬 讛讜讜 转专讬 讘谞讬 讞诪砖讬谉 讞诪砖讬谉, 讗注"讙 讚讬讛讬讘 诇讬讛 诪讬谞讬讛讜 讞诪砖讬谉 (讜)诇讗 诪讬驻讙讬诐 诇讬讛 砖讟专讗 转谞讬讗谞讗 讚砖讟专讗 讘讗谞驻讬 谞驻砖讬讛 [讛讜讗]. 讜讘讚讬谉 讛讜讗 讚讛讜讛 讬讻讬诇 诇诪讬诪专 讟注诪讗 诪砖讜诐 转讘专讗 讻讚专讘 讗砖讬, 讗诇讗 讛讗 注讚讬驻讗 诇讬讛, 讚讗讬 诪讟注诪讗 讚转讘专讗 讛讬讻讗 讚诪砖讬诇讬谞谉 诇讬讛 诇诇讜讛 讜讗讜讚讬 讚诇讗 驻专注 砖驻讬专 讚讗诪讬 讚讛讗 诇讬讻讗 诇诪讬讞砖 讜诇讗 诪讬讚讬, 讜诪砖讜诐 拽谞讜谞讬讗 诇讬讻讗 讚诪讛砖转讗 讛讜讗 讚拽讗 讘注讬 诇诪讻转讘 诇讬讛 砖讟专讗 讚讛讜讛 诇讬讛 诪讗讜讞专, 拽诪"诇 专讘讗 讚讗注"讙 讚讗讜讚讬 讚诇讗 驻专注 诇讗 诪砖讜讬谞谉 诇讛讜 转专讬 讘谞讬 讞诪砖讬谉 讞诪砖讬谉 讗诇讗 诪讚注转讗 讚转专讜讬讛讜, 讚谞讬讞讗 诇讬讛 诇诇讜讛 讚诇讬拽讜诐 讘专 诪讗讛 讻讚诪注讬拽专讗 讻讬 讛讬讻讬 讚诇讬驻讙讜诐 砖讟专讬讛.



讜讛讗讬 讚讗讬讻驻诇 讙诪专讗 诇讗砖诪讜注讬谞谉 讟注诪讗 讚谞讬讞讗 诇讬讛 诇诪诇讜讛 诇诪讛讜讬 讘专 诪讗讛 讻讚讬 砖讬讻讜祝 诇驻专注讜, 诇讗讜 诇讛讬讻讗 讚拽讗 讘讗注讬 诪诇讜讛 诇砖讜讜讬讬 转专讬 讘谞讬 讞诪砖讬谉 讞诪砖讬谉 讗爪讟专讬讻讗 诇讬讛, 讚讻讬 讛讗讬 讙讜讜谞讗 诇讗 砖讬讬讱 讟注诪讗 讚讻讚讬 砖讬讻讜祝 诇驻专注讜 讻诇诇, 讚讛讗 诪诇讜讛 讙讜驻讬讛 诇讗 谞讬讞讗 诇讬讛 讘讛讗讬 转拽谞转讗. 讗诇讗 讻讬 讗爪讟专讬讱 诇讛讗讬 讟注诪讗 讘转专讗 讛讬讻讗 讚谞讬讞讗 诇讬讛 诇诇讜讛 诇讗砖讜讜讬讬讛 转专讬 讘谞讬 讞诪砖讬谉 讞诪砖讬谉 讘诇讗 讚注转讗 讚诪诇讜讛. 讜讛讬讻讬 讚讗诪讬, 讻讙讜谉 讚拽谞讜 诪讬谞讬讛 讚诇讜讛 诇诪诇讜讛 讚讗讬转 诇讬讛 诇诪诇讜讛 讙讗讘讬讛 诪讗讛 讝讜讝, 讚拽讬诪讗 诇谉 住转诐 拽谞讬谉 诇讻转讬讘讛 注讜诪讚, 讜讗讝诇 诇讜讛 诇讙讘讬 住讛讚讬 讜讗诪专 诇讛讜 讚诇讻转讘讜 诇讬讛 转专讬 砖讟专讬 讘谞讬 讞诪砖讬谉 讞诪砖讬谉, 拽诪"诇 专讘讗 讚诇讗讜 讻诇 讻诪讬谞讬讛, 讚讻讬讜谉 讚拽谞讜 诪讬谞讬讛 讗诪讗讛 讝讜讝讬 讘讘转 讗讞转 诪讬讘注讬 诇讛讜 诇诪讻转讘 诇讬讛 讞讚 砖讟专讗 讘诪讗讛 讝讜讝讬, 讚诪注讬拽专讗 讻讬 讗砖转注讘讚 诇讬讛 诇讞讚 砖讟专讗 讗砖转注讘讚 诇讬讛. 讜讗讬 诇讗讜 讟注诪讗 讚讻讚讬 砖讬讻讜祝 诇驻专注讜 讚讬谞讗 讛讜讛 讚爪讬讬转讬谞谉 诇讬讛 诇诇讜讛 讚讝讛 谞讛谞讛 讜讝讛 诇讗 讞讬住专 讛讜讗 讜讻讜驻讬谉 注诇 诪讚转 住讚讜诐, 拽诪"诇 讚讝讛 谞讛谞讛 讜讝讛 讞讬住专 讛讜讗 讻讚讬 砖讬讻讜祝 诇驻专注讜:



拽讬讗. 讜砖诪注讬谞谉 诪讬谞讛 讚诪讗谉 讚诪住讬拽 讘讬讛 讘讞讘专讬讛 诪讗讛 讝讜讝讬 讘讞讚 砖讟专讗 讜讬讛讬讘 诇讬讛 诪谞讬讛讜 讞诪砖讬谉, 讜讛讜讗 讛讚讬谉 诇讘爪讬专 诪讛讻讬谉, 诪讬讞讬讬讘 诇拽讘讜诇讬谞讛讜 诪讬谞讬讛 讜诇诪讻转讘 诇讬讛 转讘专讗 注诇讜讬讛讜. 讚讗讬 住"讚 诇讗 诪讞讬讬讘 诇拽讘讜诇谞讬讛讜 诪讬谞讬讛, 讗诐 讻谉 诪讗讬 讛讗讬 讟注诪讗 讚拽讗诪专 专讘讗 讚谞讬讞讗 诇讬讛 诇诇讜讛 诇诪讛讜讬 讞讚 砖讟专讗 讻讬 讛讬讻讬 讚诇驻讙讜诐 砖讟专讬讛, 讜讛讗 讗诪专转 讚讗讬 诇讗 讘注讬 诪诇讜讛 诇拽讘讜诇讬 诪讬谞讬讛 诪拽爪转 讛讚讬谉 注诪讜, 讜讗诐 讻谉 诪讗讬 谞驻拽讗 诇讬讛 诇诇讜讛 诪讬谞讬讛 讚诇讗 诇注讘讚讬讛 转专讬 讘谞讬 讞诪砖讬谉 讞诪砖讬谉. 讗诇讗 诇讗讜 砖诪注 诪讬谞讛 讚讘诇讜讛 转诇讬讗 诪讬诇转讗, 讚讗讬 讬讛讬讘 诇讬讛 诪拽爪转 诪讬讞讬讬讘 诪诇讜讛 诇拽讘讜诇讬讛 诇讛讛讜讗 诪拽爪转 诪讬谞讬讛 讘转讜专转 驻讬专注讜谉 讜诇诪讻转讘 诇讬讛 转讘专讗 注诇讜讬讛 讻讚驻专讬砖谞讗 讘诪转谞讬转讬谉:



拽讬讘. 讜讗诪专 专讘讗 讛讗讬 诪讗谉 讚谞拽讬讟 转专讬 砖讟专讬 讘谞讬 讞诪砖讬谉 讞诪砖讬谉 讜讗诪专 砖讜讜谞讛讬 谞讛诇讬 讞讚 讘专 诪讗讛 诇讗 诪砖讜讬谞谉 诇讬讛 注讘讜讚 专讘谞谉 诪讬诇转讗 讚谞讬讞讗 诇讬讛 诇诪诇讜讛 讜谞讬讞讗 诇讬讛 诇诇讜讛 谞讬讞讗 诇讬讛 诇诪诇讜讛 讻讬 讛讬讻讬 讚诇讗 谞讬驻讙讜诐 砖讟专讬讛. 讚讗讬 讬讛讬讘 诇讬讛 讞诪砖讬谉 诇讗 谞驻讙讜诐 砖讟专讗 转谞讬谞讗, 讜讗讬 讛讜讬 讞讚 砖讟专讗 讻讬 讬讛讬讘 诇讬讛 诪拽爪转 诪讬讞讬讬讘 诇拽讘讜诇讬 诪讬谞讬讛 讘注诇 讻专讞讬讛 讜诇诪讻转讘 诇讬讛 转讘专讗 讗讛讛讜讗 诪拽爪转, 诪砖转讻讞 讚拽讗 诪讬驻讙讬诐 砖讟专讬讛 讘注诇 讻专讞讬讛. 讜谞讬讞讗 诇讬讛 诇诇讜讛 讻讚讬 砖诇讗 讬讻讜祝 讛诪诇讜讛 诇诇讜讛 诇驻专注讜 讗转 讻诇 讛诪讗讛 讘讘转 讗讞转, 讚讛讗 讗讬 讬讛讬讘 诇讬讛 讞诪砖讬谉 诇讗 诪砖转讬讬专 注诇讬讛 砖讟专讗 讗诇讗 讻砖讬注讜专 诪讗讬 讚驻讬讬砖 诇讬讛 诇诪诇讜讛 讙讘讬讛 讜诇讗 讻讬讬祝 谞驻砖讬讛 诇诪驻专注讬讛 讻讜诇讬讛 讻讞讚讗:



拽讬讙. 讜讗诪专 专讘 讗砖讬 讛讗讬 诪讗谉 讚谞拽讬讟 砖讟专讗 讘专 诪讗讛 讜讗转讗 诇讘讬 讚讬谞讗 讜讗诪专 砖讜讜讬讜讛 谞讛诇讬 讞讚 讘专 讞诪砖讬谉 诇讗 诪砖讜讬谞谉 诇讬讛 诪讗讬 讟注诪讗 讛讗讬 诪驻专注 驻专注讬讛 讜讗"诇 讛讘 诇讬 砖讟专讬 讜讗诪专 诇讬讛 讗讬专讻住 诇讬 讜讻转讘 诇讬讛 转讘专讗 讗砖讟专讗 讘专 诪讗讛, 讜讗讬 诪讛讚专讬谞谉 诇讬讛 谞讛诇讬讛 讘专 讞诪砖讬谉 诪驻讬拽 诇讬讛 诇讛讗讬 讜讗诪专 讛讗讬 讗讞专讬谞讗 讛讜讗:



讟讜. 砖谞讬 讗讞讬诐 讗讞讚 注谞讬 讜讗讞讚 注砖讬专 讜讛谞讬讞 诇讛谉 讗讘讬讛谉 诪专讞抓 讜讘讬转 讛讘讚 注砖讗谉 诇砖讻专 讛砖讻专 诇讗诪爪注 注砖讗谉 诇注爪诪讜 讛专讬 讛注砖讬专 讗讜诪专 诇注谞讬 拽讞 诇讱 注讘讚讬诐 讜讬专讞爪讜 讘诪专讞抓 拽讞 诇讱 讝讬转讬诐 讜讘讗 讜注砖诐 讘讘讬转 讛讘讚. 住讜讙讬讗 讚砖诪注转讗 讘驻专拽 讛砖讜转驻讬谉 (诇注讬诇 讘讘讗 讘转专讗 讬讙,讗) 讚讛讗 诪转谞讬' 讘砖讗讬谉 讘讛 讚讬谉 讞诇讜拽讛 讛讜讗 讚诪转讜拽诪讗, 讚诇讗 诪爪讬 讞讚 诪讬谞讬讛讜 诇诪讻驻讬讬讛 诇讞讘专讬讛 诇诪驻诇讙 讘讛讚讬讛. 讗讘诇 讗讬 讗讬转 讘讛 讚讬谉 讞诇讜拽讛, 砖讗诇讜 讬讞诇拽 诇驻讬 诪谞讬谉 讛砖讜转驻讬谉 砖讬砖 诇讛诐 讞诇拽 讘讜 诪讙讬注 诇讻诇 讗讞讚 诪讛谉 讞诇拽 砖砖诐 讛讻诇 拽专讜讬 注诇讬讜, 讻讜驻讬谉 讝讛 讗转 讝讛 诇讞诇讜拽, 讘讬谉 砖注砖讗谉 讗讘讬讛谉 诇注爪诪讜 讘讬谉 砖注砖讗谉 诇砖讻专. 讜讗驻讬诇讜 讛讬讻讗 讚诇讬转 讘讛 讚讬谉 讞诇讜拽讛 谞诪讬 讚讜拽讗 讛讬讻讗 讚诇讗 讗诪专 诇讬讛 讞讚 诪讬谞讬讛讜 诇讞讘专讬讛 讙讜讚 讗讜 讗讬讙讜讚, 讗讘诇 讛讬讻讗 讚讗诪专 诇讬讛 讞讚 诪讬谞讬讛讜 诇讞讘专讬讛 讙讜讚 讗转 讻讜诇讬讛 讘讻讱 讜讻讱 讚诪讬诐 讗讜 讗讬讙讜讚 讗谞讗 讘讙讜讬讛讜, 讻讬驻讬谞谉 诇讬讛 诇诪讬讙讚 讘讛谞讛讜 讚诪讬诐 讗讜 诇讗讜讙讜讚讬讛 诇讞讘专讬讛 讘讙讜讬讬讛讜. 诪讚诪拽砖讬谞谉 诪讬讛讗 诪转谞讬' 讘驻专拽 讛砖讜转驻讬谉 (诇注讬诇 砖诐) 诇诪讗谉 讚讗诪专 讗讬转 讚讬谞讗 讚讙讜讚 讗讜 讗讙讜讚, 讜驻专拽讬谞谉 砖讗谞讬 讛转诐 讚讙讜讚 讗讬讻讗 讗讙讜讚 诇讬讻讗, 讻诇讜诪专 讚讛讗 注砖讬专 谞讬讞讗 诇讬讛 诇讗砖转诪讜砖讬 讘讻讜诇讛 讘诇讗 讚诪讬诐 讜注谞讬 诇讗 诪爪讬 诇诪讬诪专 诇讬讛 诇注砖讬专 讙讜讚 讗讜 讗讙讜讚 讚讛讗 注谞讬 诇讬转 诇讬讛 讚诪讬 诇诪讬转讘 诇讬讛 诇注砖讬专 讘驻诇讙讗 讚讬讚讬讛, 讜讗砖转讻讞 讚讙讜讚 讗讬讻讗 讗讙讜讚 诇讬讻讗, 讜讻讬讜谉 讚诇讬讻讗 讞讚 诪讬谞讬讛讜 讚讗诪专 诇讬讛 诇讞讘专讬讛 讙讜讚 讗讜 讗讙讜讚 讚讬谞讗 讛讜讗 讚诪转讛谞讜 讘讬讛 讘讛讚讬 讛讚讚讬. 讛讬诇讻讱 讗诐 注砖讗谉 讗讘讬讛谉 诇砖讻专, 诇讛砖讻讬专谉 讜诇讬讟讜诇 砖讻专谉, 诪砖讻讬专讬谉 讗讜转谉 讜讞讜诇拽讬谉 讗转 砖讻专谉. 讜讗诐 注砖讗谉 诇讛砖转诪砖 讘讛谉 诇注爪诪讜 讜诇讘谞讬 讘讬转讜, 诪爪讬 讻诇 讞讚 诪讬谞讬讛讜 诇诪讬诪专 诇讬讛 诇讞讘专讬讛 谞砖转诪砖 讘讬讛 讗谞谉 讻讬 讛讬讻讬 讚讗砖转诪砖 讘讬讛 讗讘讜谞讗, 讜讛专讬 讛注砖讬专 讗讜诪专 诇注谞讬 拽讞 诇讱 注讘讚讬诐 讜讬专讞爪讜 讘诪专讞抓 拽讞 诇讱 讝讬转讬诐 讜讘讗 讜注砖讗诐 讘讘讬转 讛讘讚, 讜讗讬谉 诇讱 专砖讜转 诇讛砖讻讬专谉 诇讗讞专讬诐. 讚讙讘讬 讞诇讜拽讛 讙讜驻讛 诪讗讬 讟注诪讗 讗诪讜专 专讘谞谉 讻诇 砖讗诇讜 讬讞诇拽 讜砖诪讜 注诇讬讜 讞讜诇拽讬谉 讜讗诐 诇讗讜 讞讜诇拽讬谉 讗讜转讜 讘讚诪讬诐, 讗讬诇讬诪讗 诪砖讜诐 讘诇 转砖讞讬转, 讗讬 讛讻讬 讗驻讬诇讜 砖谞讬讛谉 专讜爪讬诐 谞诪讬 讗诪讗讬 讬讞诇讜拽讜, 讗诇讗 诇讗讜 诪砖讜诐 讚讗诪专 诇讬讛 讻诇 讞讚 诪讬谞讬讛讜 诇讞讘专讬讛 诪专讞抓 讜讘讬转 讛讘讚 讬专砖转讬 诪讗讘讗 讜诇讗 讘讬转 讜诇讗 讞讜专讘讗, 诇讬转 诇讱 专砖讜转讗 诇诪讬转讘 诇讬 讗诇讗 诪讬讚讬 讚诪拽专讬 诪专讞抓 讜诪讬讚讬 讚诪拽专讬 讘讬转 讛讘讚, 讜讛讜讗 讛讚讬谉 诇砖讗专 诪讬诇讬, 讛讻讗 谞诪讬 讻讬讜谉 讚注砖讗谉 诇注爪诪讜 诪爪讬 讻诇 讗讞讚 诪谉 讛讘谞讬诐 诇诪讬诪专 诇讞讘专讬讛 诪专讞抓 讬专砖转讬 诪讗讘讗 讜诇讗讜 讗讙专讗 讘注诇诪讗. 讜讻谉 讻诇 讻讬讜爪讗 讘讝讛.



讜讘讚讬谉 讛讜讗 讚诇讬转谞讬 诇讛 诇讛讗 诪转谞讬转讬谉 讘讞讚 诪讛谞讱 转专讬 驻专拽讬 讚诪拽诪讗讬 讛讗讬 讚诪讬讬专讬 讘讛讜 讘讛诇讻讜转 谞讞诇讜转 讜诪讗讬 讚砖讬讬讱 讘讛讜, 讗诇讗 讗讬讬讚讬 讚讘注讬 诪讬转谞讗 讘讛讗讬 驻讬专拽讗 诪转谞讬' 讚诪讬 砖驻专注 诪拽爪转 讞讜讘讜 讚砖讬讻讗 讘砖讟专讜转, 讚诇专' 讬讜住讬 讚讗诪专 讬讻转讜讘 砖讜讘专 注谞讬讜转讬讛 讚注谞讬讗 讙专诪讗 诇讬讛 诇讗驻住讜讚讬, 讚讗讬 讛讜讜 诇讬讛 讝讜讝讬 讛讜讛 驻专注 诇讬讛 诇讻讜诇讬讛 讜拽专注 诇讬讛 诇砖讟专讬讛, 讜讛砖转讗 讚诇讬转 诇讬讛 讝讜讝讬 讗讬 讗讘讚 砖讜讘专讜 砖诇 讝讛 讗讻讬诇 讛诇讛 讜讞讚讬, 讛讻讗 谞诪讬 讙讘讬 诪转谞讬' 讚砖谞讬 讗讞讬谉 (讚诇讬转) [讚讗讬转] 讘讛 讗谞驻讗 讚讙专诪讗 诇讬讛 注谞讬讜转讬讛 诇注谞讬讗 诇讗驻住讜讚讬, 讚讗讬 注砖讗谉 诇注爪诪讜 讛专讬 讛注砖讬专 讗讜诪专 诇注谞讬 拽讞 诇讱 注讘讚讬诐 讜讬专讞爪讜 讘诪专讞抓 拽讞 诇讱 讝讬转讬诐 讜讘讗 讜注砖讗诐 讘讘讬转 讛讘讚:



讟讝. 砖谞讬诐 砖讛讬讜 讘注讬专 讗讞转 砖诐 讗讞讚 讬讜住祝 讘谉 砖诪注讜谉 讜砖诐 讗讞讚 讬讜住祝 讘谉 砖诪注讜谉 讗讬谞谉 讬讻讜诇讬谉 诇讛讜爪讬讗 砖讟专 讞讜讘 讝讛 注诇 讝讛 讜诇讗 讗讞专 讬讻讜诇 诇讛讜爪讬讗 注诇讬讛谉 砖讟专 讞讜讘 谞诪爪讗 诇讗讞讚 讘讬谉 砖讟专讜转讬讜 砖讟专讜 砖诇 讬讜住祝 讘谉 砖诪注讜谉 驻专讜注 砖讟专讜转 砖谞讬讛谉 驻专讜注讬谉 讻讬爪讚 讬注砖讜 讬砖诇砖讜 讗诐 讛讬讜 诪砖讜诇砖讬谉 讬讻转讘讜 住讬诪谉 讗诐 讛讬讜 诪住讜诪谞讬谉 讬讻转讘讜 讻讛谉. 讛讗 讚拽转谞讬 专讬砖讗 讗讬谞谉 讬讻讜诇讬谉 诇讛讜爪讬讗 砖讟专 讞讜讘 讝讛 注诇 讝讛 诇讗讜 诪砖讜诐 讚讞讬讬砖讬谞谉 诇谞驻讬诇讛, 讗诇讗 诪砖讜诐 讚讗诪专 诇讬讛 谞转讘注 诇转讜讘注 讚谞拽讬讟 诇讬讛 诇砖讟专讗 讘讬讚讬讛 诇讗讜 讗谞讗 讬讝讬驻谞讗 诪讬谞讱 讗诇讗 讗转 讛讜讗 讚讬讝驻转 诪讬谞讗讬 讜驻专注转谉 讜讬讛讘转讬讛 诇砖讟专讗 谞讛诇讱 讗讚注转讗 讚拽专注转 诇讬讛 诇砖讟专讗 讜诇讗 拽专注转讬讛 讜讛砖转讗 拽讗 诪驻拽转 诇讬讛 注诇讜讗讬. 讜诇讗 讗讞专 讬讻讜诇 诇讛讜爪讬讗 注诇讬讛谉 砖讟专 讞讜讘, 讚讻诇 讞讚 诪讬谞讬讛讜 诪爪讬 诪讚讞讬 诇讬讛 诇诪诇讜讛 讜讗诪专 诇讬讛 诇讗讜 诇讚讬诇讬 讗讜讝驻转 讗诇讗 诇讛讗讬讱 讜讛诪讜爪讬讗 诪讞讘讬专讜 注诇讬讜 讛专讗讬讛. 讜讗诐 谞诪爪讗 诇讗讞讚 讘讬谉 砖讟专讜转讬讜 砖讜讘专 讻转讜讘 讘讻转讘 讬讚讜 砖诇 诪诇讜讛 砖讟专 砖讬砖 诇讬 注诇 讬讜住祝 讘谉 砖诪注讜谉 驻专讜注, 讜讛讬讜 诇讜 砖谞讬 砖讟专讜转 注诇 砖谞讬讛谉 讗讞讚 注诇 讝讛 讜讗讞讚 注诇 讝讛, 砖讟专讜转 砖谞讬讛谉 驻专讜注讬谉, 讚讻讬讜谉 讚讗转讘专专 讚讞讚 诪讬谞讬讛讜 驻专讜注 讛讜讗 讜诇讬讻讗 诇讘专讜专讬 讛讬 诪讬谞讬讛讜, 讗讬讻讗 诇诪讬诪专 讚讬诇诪讗 讛讗讬 谞讬讛讜 讜讗讜拽讬 诪诪讜谞讗 讘讞讝拽转 诪讗专讬讛. 讜讗讜拽讬诪谞讗 讘驻专拽 砖谞讬诐 讗讜讞讝讬诐 讘讟诇讬转 (讘"诪 讻,讘) 讘砖谞诪爪讗讜 砖讟专讬 讛讞讜讘讜转 讘讬谉 砖讟专讜转 拽专讜注讬谉, 讗讘诇 讗诐 诇讗 谞诪爪讗讜 讘讬谉 砖讟专讜转 拽专讜注讬谉 讙讗讘讬 转专讜讬讛讜. 讜讗诐 谞诪爪讗 讗讞讚 诪讛谉 讘讬谉 砖讟专讜转 拽专讜注讬谉 讜讛讗讬讱 诇讗 讗砖转讻讞 讘讬谉 砖讟专讜转 拽专讜注讬谉, 讛讛讜讗 讚讗砖转讻讞 讘讬谉 砖讟专讜转 拽专讜注讬谉 讛讜讗 讚讛讜讬 讘讞讝拽转 驻专讜注 讜拽专注讬谞谉 诇讬讛, 讜讗讬讚讱 讚诇讗 讗砖转讻讞 讘讬谉 砖讟专讜转 拽专讜注讬谉 讙讘讜 诇讬讛 讬讜专砖讬谉.



讜讛讗 讚拽转谞讬 讻讬爪讚 讬注砖讜, 转拽谞转讗 诇讻转讞讬诇讛 拽诪"诇. 讻讬爪讚 讬注砖讜 诪转讞诇讛 讜讬讜讻诇讜 诇讛讜爪讬讗 砖讟专 讞讜讘 讝讛 注诇 讝讛 讗讜 注诇 讗讞专讬诐, 讬砖诇砖讜 讘讚讜专讜转, 讝讛 讻讜转讘 砖诪讜 讜砖诐 讗讘讬讜 讜砖诐 讗讘讬 讗讘讬讜, 讜讝讛 讻讜转讘 砖诪讜 讜砖诐 讗讘讬讜 讜砖诐 讗讘讬 讗讘讬讜, 讻讚讬 砖讬讛讗 砖诐 讗讘讬 讛讗讘 诪讘讞讬谉 讘讬谞讬讛诐. 讜讗诐 讛讬讜 诪砖讜诇砖讬谉 讘砖诪讜转 砖讜讬谉, 讝讛 讬讜住祝 讘谉 砖诪注讜谉 讘谉 讬注拽讘 讜讝讛 讬讜住祝 讘谉 砖诪注讜谉 讘谉 讬注拽讘, 讬讻转讜讘 讻诇 讗讞讚 诪讛谉 住讬诪谉, 讗诐 讛讬讛 讝讛 诇讘谉 讜讝讛 砖讞讜专 讝讛 讗专讜讱 讜讝讛 拽爪专, 讜讛讜讗 讛讚讬谉 诇砖讗专 住讬诪谞讬谉, 讬讻转讜讘 讻诇 讗讞讚 诪讛谉 住讬诪谉 讛诪爪讜讬 讘讜 砖讗讬谞讜 诪爪讜讬 讘讞讘讬专讜. 讜讗诐 讛讬讜 诪住讜诪谞讬谉, 讻诇讜诪专 砖讜讬谉 讘住讬诪谞讬谉, 讬讻转讜讘 讻讛谉, 砖讗诐 讛讬讛 讝讛 讻讛谉 讜讝讛 讗讬谞讜 讻讛谉 讬讻转讜讘 讻诇 讗讞讚 诪讛谉 讻讬讬讞讜住讜, 讗诐 讻讛谉 讻讛谉 讜讗诐 讬砖专讗诇 讬砖专讗诇:





砖讬讟讛 诪拽讜讘爪转

诪转谞讬转讬谉. 注砖讗谉 诇注爪诪讜 讛专讬 讛注砖讬专 讻讜' 讚祝 砖谞"讟 注"讗 注讚 诇谞驻讬诇讛 讚讬讞讬讚 讚祝 砖"住 注"讗. 讛专砖讘"讗 讝"诇.  
讜讛专"讬 讝"诇 讘注诇讬讜转 讻转讘 讜讝讛 诇砖讜谞讜: 诪诪讱 讜讗驻讬诇讜 诪砖讘讜专 诪诇讻讗. 驻讬专讜砖 讗讬谉 讘诪砖诪注 诇砖讜谉 砖讟专 讝讛 砖诇讜讛 诪讝讛 砖诪讜爪讬讗讜 讚讗讬讻讗 诇诪讬诪专 诪讗讞专 诇讜讛 讜讬砖 诇住驻拽 讘讻诇 讗谞砖讬 讛诪拽讜诐 砖诪讗 讗讞讚 诪讛诐 讛诇讜讛讜 讜讗驻讬诇讜 专讬砖 讙诇讜转讗 讗讜 砖讘讜专 诪诇讻讗 讘讻诇诇 讛住驻拽 砖诪讗 诪讛诐 诇讜讛 讗祝 注诇 驻讬 砖讗讬谞讜 专讙讬诇 注诪讛诐 讜讗驻讬诇讜 讗诐 转讗诪专 讛讚注转 谞讜转谞转 砖诇讜讛 诪讝讛 砖讛砖讟专 讘讬讚讜 诪讻诇 诪拽讜诐 讗讬谉 讛讚讘专 诪转讘专专 诪转讜讱 诇砖讜谉 讛砖讟专 讜讘注讬谞谉 砖讬转讘专专 讛讞讬讜讘 诪转讜讱 诇砖讜谉 讛砖讟专 诇专讘讬 诪讗讬专 讚讗诪专 注讬讚讬 讞转讬诪讛 讻专转讬 讻谉 驻讬专砖 专"讬 讝"诇. 讜讗祝 注诇 讙讘 讚拽讬讬诪讗 诇谉 讻专讘讬 讗诇注讝专 讜讗驻讬诇讜 讘砖讗专 砖讟专讜转 诪讻诇 诪拽讜诐 专讘 讛讜谞讗 诇讗 住讘讬专讗 诇讬讛 讻专讘讬 讗诇注讝专 讗诇讗 讘讙讬讟讬谉 讻讚讗诪专讬谞谉 讛转诐 讗诪专 诇讬讛 专讘讗 讘专讬讛 讚专讘 讛讜谞讗 讛讻讬 讗诪专 讗讘讗 诪专讬 诪砖诪讬讛 讚专讘 讛诇讻讛 讻专讘讬 讗诇注讝专 讘讙讬讟讬谉 诪砖诪注 讗讘诇 诇讗 讘砖讟专讜转 讛讬诇讻讱 讗祝 注诇 讙讘 讚讜讚讗讬 讘讻诇 砖讟专讬 讚诇讗讜 讗拽谞讬讬转讗 诪讞讝拽讬谞谉 砖谞诪住专 讘驻谞讬 注讬讚讬 讞转讬诪讛 讚讗讬谉 讻讜转讘讬诐 砖讟专 诇诇讜讛 讘砖讟专讬 讚诇讗讜 讗拽谞讬讬转讗 注讚 砖讬讛讗 诪诇讜讛 注诪讜 讜讬诪住讜专 诇诪诇讜讛 讘驻谞讬讛诐 讜讗驻讬诇讜 讛讻讬 讗讬谉 注讬拽专 讛讞讬讜讘 讜讛砖注讘讜讚 讗诇讗 讘注讬讚讬 讞转讬诪讛 讛讬诇讻讱 爪专讬讱 砖讬转讘专专 讞讬讜讘 诪转讜讱 诇砖讜谉 讛砖讟专. 讜诇讬 谞专讗讛 诪诪讱 讜讗驻讬诇讜 诪专讬砖 讙诇讜转讗 讻讬 讝讛 讛诇讜讛 砖诪讗 诪讗讚诐 讗讞专 诇讜讛 讜讻转讘讜 砖讟专 诇诇讜讛 讗祝 注诇 驻讬 砖讗讬谉 诪诇讜讛 注诪讜 讜砖讟专 讛拽谞讗讛 讛讜讛 讜讛讜讗 谞转谞讜 诇讬讚 讝讛 讛讗讬砖 讜诇讗 砖讚注转讜 诇讛讜讚讜转 砖诇讜讛 诪诪谞讛 讗诇讗 谞讬讬专讗 讘注诇诪讗 讬讛讘 诇讬讛 讗讜 讘驻拽讚讜谉 谞转讻讜讜谉 诇诪住专讜 讘讬讚讜 讗讜 讛讜讗 诪砖讟讛 讘讛 讛讗 诇诪讛 讝讛 讚讜诪讛 诇专讗讜讘谉 砖诇讜讛 诪谞讛 讘砖讟专 诪砖诪注讜谉 讜谞转谞讜 讘讬讚 诇讜讬 讚诇讗 诪讬讚讬 (讗讜讚讬) 讗讜讝驻讬 诇讬讛 讗诇讗 讘驻拽讚讜谉 谞转谞讜 诇讜 讗讜 谞讬讬专 讘注诇诪讗 谞转谉 诇讜 诪砖诪注讜谉 讜谞转谞讜 讘讬讚 诇讜讬 讜讗讬谞讜 讞讜砖砖 砖诪讗 讬转讘注谞讜 讻讬讜谉 砖讗讬谉 诪驻讜专砖 砖诐 砖诪诪谞讜 诇讜讛. 谞驻拽 讚拽 讜讗砖讻讞 讚转谞讬讗 讙讟 砖讬砖 注诇讬讜 注讚讬诐 讻讜'. 讗诇诪讗 讛讬讜诐 讛讛讜讗 讬讜诪讗 讚谞驻讬拽 讘讬讛 诪砖诪注 讗诇诪讗 讗祝 注诇 驻讬 砖诇讗 谞转讘专专 讘讜 讛讬讜诐 诪讙讜专砖转. 


讜讚讬诇诪讗 讗讘讗 砖讗讜诇 讻专讘讬 讗诇注讝专 住讘讬专讗 诇讬讛 讚讗诪专 注讚讬 诪住讬专讛 讻专转讬. 讜诪砖讜诐 讛讻讬 讛讙讟 讻砖专 讗祝 注诇 驻讬 砖讗讬谉 讘讜 讝诪谉 砖讛专讬 注讚讬 讛诪住讬专讛 讛诐 讬讘专专讜 讗转 讛讝诪谉 讻诪讜 砖讬注讬讚讜 注诇 注讬拽专 讛讙专讜砖讬谉. 讜拽砖讬讗 诇谉 讟讜讘讗 讗诐 讻谉 诇诪讛 诇讬 砖讬讛讗 讻转讜讘 讘讜 讗谞讬 讛讬讜诐 讙专砖转讬讛. 讜注讜讚 谞专讗讬诐 讛讚讘专讬诐 讚诇专讘讬 讗诇注讝专 讙讟 砖讗讬谉 讘讜 讝诪谉 驻住讜诇 讚转谞讬讗 砖诇砖讛 讙讬讟讬谉 驻住讜诇讬诐 讜拽讞砖讬讘 讙讟 砖讬砖 注诇讬讜 注讚讬诐 讜讗讬谉 讘讜 讝诪谉 讜诇讗 驻诇讬讙 专讘讬 讗诇注讝专 讗诇讗 讗讙讟 砖讬砖 讘讜 讝诪谉 讜讗讬谉 注诇讬讜 讗诇讗 注讚 讗讞讚 讚转谞讬 注诇讛 专讘讬 讗诇注讝专 讗讜诪专 讗祝 注诇 驻讬 砖讗讬谉 注诇讬讜 讻讜' 讜讻谉 讚注转 专"讬 讝"诇. 讜讬砖 诇讜诪专 讚讜讚讗讬 诇专讘讬 讗诇注讝专 讙讟 砖讗讬谉 注诇讬讜 注讚讬 讞转讬诪讛 讻砖专 讗祝 注诇 驻讬 砖讗讬谉 讘讜 讝诪谉 讚诇讬讻讗 诇诪讬讞砖 诪砖讜诐 讘转 讗讞讜转讜 砖讛专讬 讛讗砖讛 转爪讟专讱 诇讛讘讬讗 专讗讬讛 注讚讬 诪住讬专讛 讜住转诐 注讚讬诐 诪讻讜讜谞讬诐 注讚讜转诐 讜诪注讬讚讬诐 讘讗讬讝讛 讬讜诐 讗讘诇 讗诐 讬砖 注诇讬讜 注讚讬 讞转讬诪讛 讛专讬 诇讗 转讝拽拽 诇讛讘讬讗 专讗讬讛 讘注讚讬 诪住讬专讛 讜讗讬谉 讗谞讜 讬讜讚注讬诐 诪讬 讛诐 注讚讬 讛诪住讬专讛 砖讛讗砖讛 诪讙讜专砖转 讛讬讗 讘注讚讬 诪住讬专讛 讜诇驻讬讻讱 讛注讬讚讜 注讚讬 讞转讬诪讛 讛诇诇讜 砖讻讘专 讙专砖讛 讛讬诇讻讱 讗讬 诇讬讻讗 讝诪谉 驻住诇讬谞谉 诇讬讛 诪砖讜诐 讘转 讗讞讜转讜 讜讻砖讻转讜讘 讘讜 讗谞讬 讛讬讜诐 讙专砖转讬讛 讻讱 专爪讛 诇讜诪专 (讻讘专) 讙专砖转讬讛 讛讬讜诐 (诇驻讬) 诇驻讬讻讱 诪住专 诇讛 讛讙讟 讘注讬讚讬 诪住讬专讛 讻讘专 讻砖讞转诪讜 讛注讚讬诐 讘讙讟 讝讛 讛讬诇讻讱 讻讬讜谉 砖讛注讚讬诐 讛诇诇讜 诪注讬讚讬诐 砖讻讘专 讙专砖讛 讜讚讗讬 诇驻谞讬讛诐 谞诪住专 讛讙讟 讜讗祝 注诇 驻讬 砖讗讬谉 讘讜 讝诪谉 讻砖专 讻讬 诪转讜讱 诇砖讜谉 讛砖讟专 讗谞讜 讬讜讚注讬诐 讻讬 注讚讬 讞转讬诪讛 讗诇讜 注讚讬 诪住讬专讛 讛讬诇讻讱 讻砖讬爪讟专讱 讛讚讘专 诇注诪讜讚 注诇 讛讝诪谉 谞砖讗诇 诇讛诐 讜讬讘专专讜 讗讜转讜. 诇砖讜谉 讗讞专. 讜讬砖 诇讜诪专 诇注讜诇诐 诇专讘讬 讗诇注讝专 讗祝 注诇 驻讬 砖讗讬谉 讘讜 讝诪谉 讻砖专 讻砖诪转讙专砖转 讘注讚讬 诪住讬专讛 讗讘诇 讻砖诪转讙专砖转 讘注讚讬 讞转讬诪讛 驻住讜诇 讚专讘讬 讗诇注讝专 讗祝 注讚讬 诪住讬专讛 讻专转讬 拽讗诪专 讜讛讜讗 讛讚讬谉 注讚讬 讞转讬诪讛 诇注讚讜转 讛专讘 讛讙讗讜谉 讝"诇 讜讻砖讻转讜讘 讘讜 讗谞讬 讛讬讜诐 讙专砖转讬讛 讗讬谉 诇谞讜 诇讜诪专 砖讛注讚讬诐 砖讞转诪讜 注诇 讛讙讟 讘讗讬诐 诇讞转讜诐 讗诇讗 讻讱 专爪讛 诇讜诪专 讻讘专 讙专砖转讬讛 讛讬讜诐 诇驻讬 砖诪住专 诇讛 讛讙讟 讘注讚讬 诪住讬专讛 讻讘专 讻砖讞转诪讜 讛注讚讬诐 讘讙讟 讝讛 讜讛讬诇讻讱 讻讬讜谉 砖注讚讬诐 讛诇诇讜 诪注讬讚讬谉 砖讻讘专 讙专砖讛 讜讚讗讬 诇驻谞讬讛诐 谞诪住专 讛讙讟 拽讜讚诐 砖谞讞转诐 讜讻讬讜谉 砖讗谞讜 讬讜讚注讬诐 诪转讜讱 诇砖讜谉 讛砖讟专 讚注讚讬 讞转讬诪讛 讗诇讜 讛谉 注讚讬 诪住讬专讛 讻砖讬爪讟专讱 讛讚讘专 诇注诪讜讚 注诇 讛讝诪谉 谞砖讗诇 诇讛诐 讜讬讘专专讜 讗讜转讜. 讻讱 谞专讗讛 诇讬. 专"讬 讝"诇. 
讜专讘讬诐 诪讞讻诪讬 讬砖专讗诇 驻讬专砖讜 讚诇专讘讬 讗诇注讝专 注讚讬 诪住讬专讛 讻专转讬 讜诇讗 注讚讬 讞转讬诪讛 讜讻砖讗砖讛 谞砖讗转 讘注讚讬 讞转讬诪讛 诪砖讜诐 讚讗诪专讬谞谉 讜讚讗讬 讘注讚讬 诪住讬专讛 讗诪讟讬讬讛 讘注诇 诇讬讚讛 讚诪讬讚注 讬讚注 讚诇讗 诪砖转专讬讗 讗诇讗 讘注讚讬 诪住讬专讛 讜诇讗 讛讜爪专讻讜 注讚讬 讞转讬诪讛 讗诇讗 讻讚讬 砖诇讗 讬讟注讜谉 讘注诇 讗讬讛讬 讝讬驻转讬讛. 讜诇驻讬 讚讘专讬讛诐 讬砖 诇驻专砖 讙诐 讻谉 讚讘砖讻转讘 讘讙讟 砖讻讘专 讙专砖讛 讛讬讜诐 讜讚讗讬 讘驻谞讬 讞转讬诪讜转 讗诇讜 谞诪住专 讛讙讟 诇讬讚讛 讜讻讬讜谉 砖讗谞讜 讬讜讚注讬诐 诪讬 讛诐 注讬讚讬 诪住讬专讛 讻砖专 讗祝 注诇 驻讬 砖讗讬谉 讘讜 讝诪谉 讗讘诇 讗诐 讗讬谉 讻转讜讘 讘讜 讻谉 讻讬讜谉 砖讗讬谉 讗谞讜 讬讜讚注讬诐 诪讬 讛诐 注讚讬 讛诪住讬专讛 讜讙诐 讛讬讗 诇讗 转爪讟专讱 诇讛讘讬讗谉 诇驻讬 砖讘讙讟 砖讘讬讚讛 诪讜转专转 诇讛谞砖讗 讛讬诇讻讱 讻砖讗讬谉 讘讜 讝诪谉 驻住讜诇 诇诪讗讬 讚拽讬讬诪讗 诇谉 讚转拽讬谞讜 讝诪谉 诪砖讜诐 讘转 讗讞讜转讜 讜讗驻讬诇讜 诇专讬砖 诇拽讬砖 讚讗诪专 诪砖讜诐 注讚讜转 讗讬谞讛 讞讜砖砖转 诇讬讚注 诪讬 讛谉 注讚讬 讛诪住讬专讛 讻讬讜谉 砖谞转专转 讘讙讟 砖讘讬讚讛. 


讗讘诇 讛讻讗 诇讬讞讜砖 诇谞驻讬诇讛. 讻诇讜诪专 讗驻讬诇讜 讘讗转 诇讜诪专 讚讗谞谉 谞诪讬 讻讬讜谉 讚住讘讬专讗 诇谉 讻专讘讬 讗诇注讝专 讘砖讗专 砖讟专讜转 讜讛砖讟专 谞诪住专 诇诪诇讜讛 讘驻谞讬 注讚讬诐 讗讬谉 诇讞讜砖 讗诐 讗讬谉 诪转讘专专 诪转讜讱 诇砖讜谉 讛砖讟专 诪讬 讛讜讗 讛诪诇讜讛 (讗讬 谞诪讬 讗诐 讘讗转 诇讜诪专) 讚诪住讘专讗 讬砖 诇谞讜 诇讜诪专 讚诪诪讱 诪讛讛讜讗 讙讘专讗 讚谞驻讬拽 诪转讜转讬讛 讬讚讬讛 诪砖诪注 讗祝 注诇 驻讬 (砖讗讬谉) 砖讬砖 专讗讬讛 诇住讘专讗 讝讜 诪讚讘专讬 讗讘讗 砖讗讜诇 诪讻诇 诪拽讜诐 谞讬讞讜砖 诇谞驻讬诇讛 砖诪讗 谞驻诇 诪讬讚 讛诪诇讜讛 砖谞诪住专 诇讬讚讜 讜讘讗 讝讛 讜诪爪讗讜. 


讗诪专 诇讬讛 诇谞驻讬诇讛 诇讗 讞讬讬砖讬谞谉. 讜诪谞讗 转讬诪专讗 讻讜'. 驻住拽 讛专讘 讛讙讗讜谉 讝"诇 (讻专讘讗) 讻专讘讛 讚讗诪专 诪讛讛讜讗 讙讘专讗 讚谞驻拽 诪转讜转讬 讬讚讬讛 诪砖诪注. 讜拽砖讬讗 诇讬 讗讛讗讬 驻住拽讗 讻讬讜谉 讚拽讬讬诪讗 诇谉 讚讗讬谉 讗讜转讬讜转 谞拽谞讜转 讘诪住讬专讛 讜砖谞讬 讬讜住祝 讘谉 砖诪注讜谉 诪讜爪讬讗讬诐 砖讟专 (讚讗诪专讬谞谉) 讚诇讗 讗诪专讬谞谉 讚讬诇诪讗 讞讘讬专讜 诪住专讜 诇讜 (讜讗讬谉 讗讜转讬讜转 谞拽谞讜转 讘诪住讬专讛) 讛讻讗 谞诪讬 讚讬诇诪讗 讗讞专 诇讜讛 讜诪住专讜 诇讝讛 讜讛讗 讚拽讗诪专 (专讘讗) 专讘讛 诪诪讱 诪讛讛讜讗 讙讘专讗 讚谞驻拽 诪转讜转讬 讬讚讬讛 诪砖诪注 讗讬谉 讞砖砖 诪住讬专讛 诪住转诇拽 诪讞诪转 讻讱. 转讚注 讚讗拽砖讬 诇讬讛 讗讘讬讬 讗讘诇 讛讻讗 谞讬讞讜砖 诇谞驻讬诇讛 讜讗爪讟专讬讱 (专讘讗) 专讘讛 诇砖谞讜讬讬 诇讬讛 诇谞驻讬诇讛 诇讗 讞讬讬砖讬谞谉 讜驻砖讬讟 诇讬讛 诪诪转谞讬转讬谉 讚讛谉 注诇 讗讞专讬诐 诪讜爪讬讗讬诐 讜谞讛讬 讚诇谞驻讬诇讛 诇讗 讞讬讬砖讬谞谉 讗讘诇 诇诪住讬专讛 讞讬讬砖讬谞谉 讜讻讚转谞讬讗 讘讘专讬讬转讗 讗讬谉 诪讜爪讬讗讬诐 注诇 讗讞专讬诐 讜诪转谞讬转讬谉 讚讚讬讬拽讬谞谉 诪讬谞讛 讛讗 讛谉 注诇 讗讞专讬诐 诪讜爪讬讗讬诐 诇讗讜 诪砖讜诐 讚诇讗 讞讬讬砖讬谞谉 诇诪住讬专讛 讗诇讗 诪砖讜诐 讚拽住诇拽讗 讚注转讬谉 讗讜转讬讜转 谞拽谞讜转 讘诪住讬专讛. 讜讗讬讻讗 诇诪讬诪专 (讚专讘讗) 讚专讘讛 谞诪讬 讛讻讬 住讘讬专讗 诇讬讛 讜讗谞谉 讛讗 拽讬讬诪讗 诇谉 讚讗讬谉 讗讜转讬讜转 谞拽谞讜转 讘诪住讬专讛. 讜讬砖 诇驻专砖 砖诪讜注转讬讛 讻讱 诇讛注诪讬讚 讚讘专讬 讛讙讗讜谉 讝"诇 讗诪专 专讘 讛讜谞讗 诪诪讱 讜讗驻讬诇讜 诪专讬砖 讙诇讜转讗 讻讜' 讚讗诪专讬谞谉 砖诪讗 诪讗讞专 诇讜讛 讜诪住专 讛砖讟专 诇讝讛 讜讗讬谉 讗讜转讬讜转 谞拽谞讜转 讘诪住讬专讛 讜讗转讗 (专讘讗) 专讘讛 讜驻砖讟 诪讛讗 讚转谞讬讗 讗诐 讻转讜讘 讘讜 讛讬讜诐 讙专砖转讬讛 讻讜' 讛讻讗 谞诪讬 诪讛讛讜讗 讙讘专讗 讚谞驻拽 诪转讜转讬讛 讬讚讬讛 诪砖诪注 讜诇讛讻讬 诇讗 讻转讬讘 讘砖讟专 砖诐 讛诪诇讜讛 诇讜诪专 诪砖转注讘讚谞讗 诇讱 讜诇讻诇 讚讗转讬 诪讞诪转讱 讻讬 讛讛讬讗 讚讗诪专讬谞谉 讘住讜祝 讛诪讘讬讗 讗转 讛讙讟 讜讛讬讬谞讜 讚拽讗诪专 诇讜讬转讬 诪诪讱 讻诇讜诪专 诪诪讬 砖讬爪讗 砖讟专 诪转讞转 讬讚讜 讜讛砖讬讘讜 讗讘讬讬 讛讗 讚拽讗诪专转 讚讟注诪讬讛 讚讗讘讗 砖讗讜诇 讚讛讬讜诐 讛讛讜讗 讬讜诪讗 讚谞驻讬拽 诪砖诪注 讚讬诇诪讗 讗讘讗 砖讗讜诇 讻专讘讬 讗诇注讝专 住讘讬专讗 诇讬讛 讗驻讬诇讜 诇讚讘专讬讱 讚讗诪专转 讚诪诪讱 讚讛讛讜讗 讙讘专讗 讚谞驻讬拽 诪转讜转讬 讬讚讬讛 诪砖诪注 谞讬讞讜砖 诇谞驻讬诇讛 讚讛讗讬 诪讬讛讗 诇讗 砖注讘讚 谞驻砖讬讛 讗驻讬诇讜 诇讚讘专讬讱 诇诪讬 砖讬诪爪讗 砖讟专 讝讛 讗诐 谞驻诇 讗诇讗 诇诪讬 砖讘讗 诪讻讞 讛诪诇讜讛 砖诪住专讜 诇讜. 讗诪专 诇讬讛 诇谞驻讬诇讛 诇讗 讞讬讬砖讬谞谉 讜讛讬诇讻讱 讗讬 诪砖讜诐 讚讞讬讬砖转 诇诪住讬专讛 诪诪讱 诪讛讛讜讗 讙讘专讗 讚谞驻讬拽 诪转讜转讬 讬讚讬讛 诪砖诪注 讚诇讻诇 讚讗转讬 诪讞诪转讬讛 讚诪诇讜讛 砖注讘讚 谞驻砖讬讛. 注专 讻讗谉 诇砖讜谉 讛专"讬 讝"诇 讘注诇讬讜转. 
讜讝讛 诇砖讜谉 讛专讗"砖 讝"诇: 诪诪讱 讗驻讬诇讜 诪专讬砖 讙诇讜转讗 讘转诪讬讛. 驻讬专讜砖 诪讬 讗诪专讬谞谉 讚诇讗 讛讜讬 诪讜讻讬讞 诪转讜讻讜 讻讬讜谉 砖诇讗 谞转驻专砖 讘讜 砖诐 讛诪诇讜讛 讜讗驻讬诇讜 诇讬讻讗 诇诪讬讞砖 诇谞驻讬诇讛 驻住讜诇 讻讬讜谉 砖讗讬谞讜 诪讜讻讬讞 诪转讜讻讜 讜讻讱 讛讬讛 诪谞讛讙讜 砖诇 专讘 讛讜谞讗 讻砖讛讬讛 讘讗 诇驻谞讬讜 讚讬谉 砖讬砖 诇讛住转驻拽 讘讜 讛讬讛 诪讜讚讬注 住驻拽 砖诇讜 讻讚讬 砖讬讚拽讚拽讜 讘讜 讛转诇诪讬讚讬诐 讜讬砖讗讜 讜讬转谞讜 讘讚讘专 讻讬 讛讛讬讗 讚讙讬讟讬谉 讚讗诪专讬谞谉 诪讬 讞讬讬砖讬谞谉 诇砖谞讬 砖讜讬专讬 谞驻拽 讚拽 讜讗砖讻讞 讻讜' 讜讗诐 讻转讜讘 讘讜 讙专砖转讬讛 讛讬讜诐 讻砖专 讗诇诪讗 讛讛讜讗 讬讜诪讗 讚谞驻拽 讘讬讛 诪砖诪注 讜讛讜讬 讛讝诪谉 诪讜讻讬讞 诪转讜讻讜 讛讻讗 谞诪讬 讙讘专讗 讚谞驻讬拽 诪转讜转讬 讬讚讬讛 诪砖诪注 讜讛讜讬 诪讜讻讬讞 诪转讜讻讜 讻讗诇讜 讻转讘 讘讜 砖诪讜 砖诇 讛诪讜讞讝拽 讘讜. 讜讚讞讬 讚讬诇诪讗 讗讘讗 砖讗讜诇 讻专讘讬 讗诇注讝专 住讘讬专讗 诇讬讛 讜诇讗 讘注讬 讻讱 诪讜讻讬讞 诪转讜讻讜 讜讻讬讜谉 砖讻转讜讘 讘讜 讙专砖转讬讱 讛讬讜诐 住讙讬 诇专讘讬 讗诇注讝专 讜讛讜讬 讻诪讜 讻转讜讘 讘讜 讝诪谉 讻讬讜谉 砖讘讗 诇讘讬转 讚讬谉 讛讬讜诐 讚诇专讘讬 讗诇注讝专 诇讗 讘注讬谞谉 讛讜讻讞讛 讻诇 讻讱 讻诪讜 诇专讘讬 诪讗讬专 讗讘诇 砖讟专 砖讻转讜讘 讘讜 诇讜讬转讬 诪诪讱 讗讬谉 讘讜 讛讜讻讞讛 讻诇诇 讗驻讬诇讜 诇专讘讬 讗诇注讝专 讜讻讬讜谉 讚诇讬讻讗 讛讜讻讞讛 讻诇诇 谞讬讞讜砖 诇谞驻讬诇讛 讗讘诇 讗讬 讛讜讬 讘讬讛 拽爪转 讛讜讻讞讛 诇讗 讞讬讬砖讬谞谉 诇谞驻讬诇讛. 讜诇驻讬专讜砖 专砖讘"诐 拽砖讛 讗诪讗讬 诇讗 拽讗诪专 专讘 讛讜谞讗 讞讬讬砖讬谞谉 诇谞驻讬诇讛. 讜注讜讚 拽砖讛 诇驻讬专讜砖讜 讚驻讬专砖 讚诇专讘讬 讗诇注讝专 诇讗 讘注讬 讝诪谉 讘砖讟专 讻讬 讛讬讻讬 讚诇讗 讘注讬 注讚讬 讞转讬诪讛 讚讛讗 诪转讜讱 讛诪砖谞讛 讚驻专拽 讘转专讗 讚讙讬讟讬谉 诪砖诪注 讚诇讗 驻诇讬讙 专讘讬 讗诇注讝专 讗诇讗 讗讗讬谉 注诇讬讜 注讚讬诐 讗讘诇 讗讗讬谉 讘讜 讝诪谉 诇讗 驻诇讬讙 讜讗讬谉 诇讜诪专 讚讛讗 讘讛讗 转诇讬讗 讚讻讬讜谉 讚讗讬讻讗 注讚讬 诪住讬专讛 诇讗 讞讬讬砖 诇讝诪谉 讚讜讚讗讬 转拽谞讛 讙讚讜诇讛 讛讬讗 砖讬讻转讘讜 讝诪谉 讘砖讟专讜转 讜讻讬 讬讝讻专讜 讛注讚讬诐 讛讝诪谉 诇注讜诇诐. 讜注讜讚 砖讟专 讛讘讗 诇驻谞讬谞讜 讞转讜诐 讘注讚讬诐 讻砖专 讗祝 诇专讘讬 讗诇注讝专 讻讚驻专讬砖谞讗 诇注讬诇 讜诪讛 诪讜注讬诇 讛砖讟专 讘诇讗 讝诪谉. 注讚 讻讗谉. 
讜讛专讗"诐 讝"诇 驻讬专砖 讜讝讛 诇砖讜谞讜: 诪诪讱 讜讗驻讬诇讜 诪专讬砖 讙诇讜转讗 诪诪讱 讜讗驻讬诇讜 诪砖讘讜专 诪诇讻讗. 讻诇讜诪专 讗祝 注诇 驻讬 砖讛诇讜讛 讬讚讜注 讛讜讗 讜讗讬谉 讘讜 住驻拽 砖讛讜讗 驻诇讜谞讬 讻讬讜谉 砖讛诪诇讜讛 住驻拽 讛讜讗 讗诐 讝讛 讛讜讗 砖讛砖讟专 讬讜爪讗 诪转讞转 讬讚讜 讗诐 讗讞专 讛讜讗 讜谞驻诇 诪诪谞讜 讜诪爪讗讜 讝讛 爪专讬讱 讛讜讗 讝讛 砖讬爪讗 讛砖讟专 诪转讞转 讬讚讜 诇讛讘讬讗 专讗讬讛 砖讛讜讗 讛诪诇讜讛. 谞驻拽 讚拽 讜讗砖讻讞 讚转谞讬讗 讻讜'. 讜讛讗 讛讻讗 讚讙专砖转讬讛 讛讬讜诐 讗讬谞讜 讝诪谉 讘专讜专 诇驻讬 砖讗讬谞讜 讬讚讜注 注诇 讗讬讝讛 讬讜诐 讛讜讗 讗讜诪专 讜讗驻讬诇讜 讛讻讬 讻讝诪谉 讘专讜专 讛讜讗 讞砖讜讘 诇驻讬 砖诪讞讝讬拽讬诐 讗谞讜 讗讜转讜 砖注诇 讗讜转讜 讛讬讜诐 砖讬爪讗 讘讜 讛讙讟 讛讜讗 讗讜诪专 讜诪讬 砖讟讜注谉 砖讬讜诐 讗讞专 讛讜讗 注诇讬讜 诇讛讘讬讗 专讗讬讛. 讗诪专 诇讬讛 讗讘讬讬 讜讚讬诇诪讗 讗讘讗 砖讗讜诇 讻专讘讬 讗诇注讝专 住讘讬专讗 诇讬讛 讚讗诪专 注讚讬 诪住讬专讛 讻专转讬 讜诇驻讬讻讱 住讙讬 诇讬讛 诇注谞讬谉 讝诪谉 讘讙专砖转讬讛 讛讬讜诐 砖讛专讬 注讚讬 诪住讬专讛 诪注讬讚讬谉 注诇 讗讬讝讛 讬讜诐 讛讜讗 讗讜诪专. 讜讗诐 转砖讗诇 讗讬 讛讻讬 讚诇讗 讻转讘 讘讬讛 谞诪讬 讛讬讜诐 谞住诪讜讱 讗注讚讬 诪住讬专讛 砖讬讜讚注讬诐 讘讗讬讝讛 讬讜诐 谞讻转讘 讜诇讬讛讜讬 讛讙讟 讻砖专. 讛讗 诇讬讻讗 诇诪讬诪专 讚讛讗 转谞谉 砖诇砖讛 讙讬讟讬谉 驻住讜诇讬诐 讜诪讻诇诇谉 讬砖 注诇讬讜 注讚讬诐 讜讗讬谉 讘讜 讝诪谉 讛讬诇讻讱 讻讬 诇讬转 讘讬讛 讝诪谉 讻诇诇 讘讜讚讗讬 驻住讜诇 讛讜讗 讜诇讗 诪讛谞讬 注讚讬 诪住讬专讛 讜讻讬 讻转讘 讘讬讛 讛讬讜诐 讗祝 注诇 讙讘 讚诇讗讜 讝诪谉 讘专讜专 讛讜讗 讻讬讜谉 讚讗讬讻讗 注讚讬 诪住讬专讛 讚拽讗 诪讘专专讬 诇讬讛 讝诪谉 诪拽专讬 讜讙讟 砖讬砖 讘讜 讝诪谉 拽专讬谞谉 讘讬讛 讗讘诇 讛讻讗 讗祝 注诇 讙讘 讚诇讜讛 讬讚讜注 讛讜讗 讜诇讬转 讘讬讛 住驻讬拽讗 讻讬讜谉 讚诪诇讜讛 住驻拽 讛讜讗 谞讬讞讜砖 讚讬诇诪讗 讗讞专讬谞讗 讛讜讗 讜谞驻诇 诪讬谞讬讛 讜讗砖讻讞讬讛 讛讗讬. 讗诪专 诇讬讛 诇谞驻讬诇讛 诇讗 讞讬讬砖讬谞谉 讜诪谞讗 转讬诪专讗 讚转谞谉 砖谞讬诐 砖讛讬讜 讘注讬专 讗讞转 讻讜' 砖谞讬讛诐 讗讬谉 讬讻讜诇讬诐 诇讛讜爪讬讗 砖讟专 讞讜讘 讝讛 注诇 讝讛 砖讛专讬 住驻拽 讛讜讗 诪讬 讛讜讗 讛诇讜讛 讜诇讗 讗诪专 讬讻讜诇 讻讜' 砖讛专讬 住驻拽 讛讜讗 诪讬 讛讜讗 讛诇讜讛 讛讗 讛诐 注诇 讗讞专讬诐 讻讬讜谉 砖讛诇讜讛 讛讜讗 讬讚讜注 讗讘诇 讛诪诇讜讛 讛讜讗 讛住驻拽 诇谞驻讬诇讛 诇讗 讞讬讬砖讬谞谉 讗诇诪讗 讻砖讛诇讜讛 讬讚讜注 讜讛诪诇讜讛 住驻拽 讗诐 讝讛 讛讜讗 讗诐 讗讞专 讛讜讗 讜谞驻诇 诪诪谞讜 诪注诪讬讚讬诐 讗谞讜 讗讜转讜 讘讞讝拽转 讝讛 砖讬爪讗 诪转讞转 讬讚讜 讜讗讘讬讬 诇谞驻讬诇讛 讚讞讚 诇讗 讞讬讬砖讬谞谉 讚讛讗 诇讬讻讗 住驻讬拽讗 讛讻讗 讗诇讗 讗诐 讬讜住祝 讘谉 砖诪注讜谉 讝讛 砖讬讜爪讗 讛砖讟专 诪转讞转 讬讚讜 讛讜讗 讛诪诇讜讛 讗诐 讞讘讬专讜 砖讛讜讗 讬讜住祝 讘谉 砖诪注讜谉 讻诪讜转讜 讛讜讗 讛诪诇讜讛 讜谞驻诇 诪诪谞讜 讚讜讚讗讬 讗讬谉 讗讚诐 讗讞专 讝讜诇转讬 讗讞讚 诪砖谞讬 讬讜住祝 讘谉 砖诪注讜谉 讗讘诇 讛讻讗 讚讻转讜讘 讘讬讛 诪诪讱 讬砖 讘诪砖诪注 砖讛讜讗 讗讜诪专 注诇 讗讞讚 诪讘谞讬 讗讚诐 砖讘注讜诇诐 讜讗讬谉 讬讚讜注 讗讬讝讛 讛讜讗 讻讬讜谉 砖讛住驻拽 讘讻讜诇讛讜 讗讬谞砖讬 讛讜讗 诇谞驻讬诇讛 讚专讘讬诐 讞讬讬砖讬谞谉. 注讚 讻讗谉 诇砖讜谞讜.





诪讛专砖"讗 - 讞讬讚讜砖讬 讛诇讻讜转

讙诪专讗 讜讗注"讙 讚诪住讬专谉 诇讻讜 诪讬诇讬 讘砖讬诇讬. 讘专讬"祝 讜讘专讗"砖 讙专住讬 讛讻讗 讻讬 讛讬讻讬 讚诇讗 诪转讞讝讬 讻砖讬拽专讗 讜注讬讬谉 讘讝讛 讘诪专讚讻讬 讜讚讜"拽:


讘诪砖谞讛 注砖讗谉 诇砖讻专 讛砖讻专 讻讜' 讻爪"诇:


转讜住' 讘讚"讛 讗讬 讬讚注讬转讜 讻讜' 诪讚注转 注讚讬诐 讚诇诇拽讜讞讜转 讻讜' 注讻"诇 讻爪"诇 诪转"讬 讜谞"诇 讚专"诇 诇讗驻讜拽讬 讗讬 诇讗 谞讻转讘 诪讚注转 砖谞讬讛诐 讻讛讛讬讗 讚砖谞讬谞讜 讻讜转讘讬谉 砖讟专 诇诪讜讻专 讗注"驻 砖讗讬谉 诇讜拽讞 注诪讜 讗讬谉 讻讗谉 拽讜诇 诇诪拽讞 讜诪诪讻专 讗驻讬' 讘讗拽谞讬讬转讗 讜讗讬讻讗 驻住讬讚讗 诇诇拽讜讞讜转 讜讚讜"拽:

